open-index/open-wikipedia-markdown huggingface dataset:
讀寫障礙

**讀寫障礙**（，），又叫**閱讀障礙**、**失讀症**，係描述喺智力無缺損嘅狀況下，對於閱讀同書寫文字具有困難嘅症狀。症狀嘅嚴重程度因人而異。其他症狀包括難以、難以快速朗讀字詞、無法專注閱讀、難以連續書寫、無法講出腦中嘅字彙，或者係無法理解閱讀內容。呢啲症狀最先往往喺學校時發現。讀寫困難並唔係患者自己可以控制。

## 特徵
*通常喺細路返學初期被發現。
*閱讀速度慢，筆跡較差。
*閱讀時，經常減去並加上一個單詞。
*通常將某啲字母上單詞混淆，例如將「 b」當做「d」，將「p」當做「 q」。
*注意力容易分散，甚至無法完成工作。
*誦讀困難問題可能持續到成年。

## 原因
專業醫生同研究人員末確定閱讀障礙嘅原因。但係，閱讀障礙主要原因被認為係大腦嘅正常狀況唔同工作方式嘅結果。亦有一啲證據表明呢種情況可能被遺傳。當對有閱讀障礙嘅人進行掃描測試時，發現患有閱讀障礙嘅人無遭受傷害或者大腦部分受損，但係佢哋嘅大腦運作方式同無閱讀障礙人士唔同。呢種差異可能係由於子宮內發生嘅大腦缺陷或者事故引起。

## 點樣幫助讀寫障礙患者
*採用輔具，例如圖片、卡字、有聲書，或者較高科技嘅非視覺桌面存取系統，協助佢哋閱讀同埋使用電腦。
*採用閱讀策略將字同圖像、實物建立連結，同埋將造字嘅邏輯同脈絡引入，提升字詞意思，有助於閱讀。
*採用字型較大嘅字級，同較高行距，降低視覺干擾。
*使用尺壓住後排文字，或者用筆將讀完嘅行首畫點標記，避免跳行。

## 治療
閱讀障礙症只有喺教育心理學家或者閱讀障礙專家老師嘅監督下對患者進行幾次檢查後先被發現。如果問題唔可以解決，因為依家未有藥物醫，閱讀困難者通常會接受治療，以改善語言、思維同社交能力。

## 各地情況

###### 
部分中小學會有提供言語治療服務同註校教育心理學家去幫助讀寫障礙學生。

如果經評估患有讀寫障礙學生可以喺DSE申請考試特別安排，例如加時服務（通常書寫試卷+25%，MC+15%）、放大試卷服務、讀卷服務等。

另外，衞生署亦有提供兒童體能智力測驗服務同學生健康服務。

###### 
喺馬來西亞，被診斷患有閱讀障礙嘅細路申請為殘疾人士（OKU）。佢哋獲得馬來西亞社會福利部（JKM）嘅OKU卡，並獲得國家教育部（JPN）嘅財政資助，可以喺佢哋監督下參加康復課程。

## 出名患者
* 阿彼鍚·巴克罕：波里活演員。
* 黃之鋒：香港學民思潮召集人。
* 李光耀：第一任新加坡總理。
* 周渝民：臺灣歌手及演員。
* 蕭敬騰：臺灣歌手及演員。
* 盧蘇偉：臺灣青少年輔導員。
* 成允聖：臺灣企業家。
* 黃小柔：臺灣歌手及演員。
* 陳力沈：馬來西亞機師。
* 許傑輝：臺灣電視主持人。
* 胡瓜：臺灣電視主持人。
* 黃連煜：臺灣歌手及演員。
## 睇埋
*分裂腦

## 參考

## 出面網頁

*Dyslexia International - Tools and Technologies (DITT)
*What Is Dyslexia?
*LD Resources (a variety of resources for the LD community)
*香港言語及吞嚥治療中心»「發展性閱讀障礙」
*香港特殊學習障礙協會
*閱讀障礙簡介 臺灣師大教育心理及輔導學系 李俊仁
打開天空

**打開天空**係香港寶麗金唱片同旗下正東唱片喺1995年為旗下四名新人，包括陳曉東、陳慧琳、邱穎欣同埋陳建穎推出嘅一隻合輯。呢隻碟最出名嘅係同名主打歌《打開天空》，呢首歌係1995年其中一首得到萬寶路香煙贊助嘅Marlboro Red Hot Hits（當年另一首係寶麗金唱片群星合唱嘅《為全世界歌唱》)，去到好多年之後都仲有一啲樂迷同埋傳媒提起，亦有喺陳慧琳同陳曉東嘅一啲精選碟入面再收錄過。

## 曲目資料

#打開天空（陳曉東、陳慧琳、邱穎欣、陳建穎）
# 一次真愛追尋一百次（陳曉東） 
# 你有你意思（陳曉東） 
# 第一份感情（陳曉東） 
# 風微涼（邱穎欣） 
# 有你以後（邱穎欣） 
# 再渡艷陽天（邱穎欣） 
# 你給我自信（陳建穎） 
# 死黨（陳建穎） 
# 渾渾噩噩（陳建穎） 
# 醉迷情人（陳慧琳） 
# 失戀可以好過些（陳慧琳） 
# 愛難說（陳慧琳） 
# 某天某地某一些人（陳曉東、陳慧琳、邱穎欣、陳建穎）

## 參考
安華

拿督斯里**安華·依布拉欣**（；）係馬來西亞一位政治人物、係馬來西亞現任首相，曾經擔任馬來西亞副首相、財政部部長、文化部部長等職位。曾經擔任7屆檳城州峇東埔區國會議員，喺2018年10月到2020年2月被認為同首相馬哈迪共同領導馬來西亞。

安華曾經喺前政府國民陣線巫統時期，由1993年至1998年間曾經係馬來西亞第七任副首相，喺1991年至1998年間亦係財政部長，被視為馬哈迪嘅接班人，之後佢喺1999年4月起被監禁。隨住2004年被放監，成為在野黨嘅領導人，並率領在野黨組成人民聯盟，參與2008年第12屆馬來西亞下議院選舉同2013年第13屆馬來西亞下議院選舉。

安華喺2015年因第二次肛交罪成立後被聯邦法院判入獄五年，失去議員資格，隨後喺雙溪毛糯監獄服刑。在囚禁期間，一個新的在野黨聯盟希望聯盟成立，推選安華為聯盟實權領袖，之後推選已退出巫統嘅馬哈迪作為聯盟首相候選人。

2017年11月以嚟，安華因肩膀舊傷而保外就醫，隨後一直喺醫院接受復健。安華嘅刑期原本喺2018年6月8號屆滿，但隨住希望聯盟喺5月9號第14屆馬來西亞下議院選舉中勝出，新任首相馬哈迪指令特赦局著手處理安華特赦事宜，令到安華喺2018年5月15號得到國家元首特赦後重獲自由。出獄之後，安華正式加入希望聯盟黨主席理事會，而其他成員有馬哈迪、旺阿茲莎、林冠英、末沙布同慕尤丁，成為執政聯盟領導之一。重新成為馬哈迪嘅接班人之後，馬哈迪承諾會喺兩年後交棒畀安華；由於之後馬哈迪未如約交權，佢亦因此喺2020年重任反對派領袖。

佢係2022年馬來西亞大選個陣勝選打捫國會議席，但係佢嘅政黨只係贏82席，形成馬來西亞首次懸峙議會。佢通過馬來西亞當時國家元首蘇丹阿都拉嘅會議，拉埋國陣、砂盟、沙盟、民興黨等政黨組成團結政府，成為第10任馬來西亞首相。

## 評價同爭議
前首相署部長再益依布拉欣表示，安華係伊斯蘭主義者，佢曾經協助推動國家行政伊斯蘭教化（Menyerap Nilai-Nilai Islam Dalam Pentadbiran Negara）政策，喺1980年代擔任教育部長期間喺教育界伊斯蘭化中扮演住重要角色。

## 注釋


## 參考

類:馬來西亞副首相
類:監躉
愛丁堡公爵

**愛丁堡公爵**（英文：Duke of Edinburgh），係英國王室一個銜頭，個名嚟自蘇格蘭首都愛丁堡。銜頭由1726年開始冊立，先後冊封過四次。依家嘅愛丁堡公爵係愛德華王子，喺2023年冊封。

## 歷任愛丁堡公爵
### [[漢諾威王朝]]

### [[薩克森-科堡-哥達王朝]]

### [[溫莎王朝]]

## 攷
陳少寶

**陳少寶**（，），本名**陳世明**，係香港音樂人，香港電台DJ，曾經係新藝寶唱片總經理、環球音樂香港區總裁同寶號娛樂製作有限公司主席、總裁兼行政總裁，亦曾經係香港商業電台同埋新城電台DJ，同埋張國榮嘅經理人，亦一手捧紅王菲、張敬軒、Beyond等藝人。

佢曾經成立過非主流音樂品牌「非池中」，但品牌只係維持咗3年。

佢而家已經退下唱片業嘅前綫，主要主持電台同網上節目，又喺香港大學教書。

## 政治立場
佢係親中派人士，熱衷喺香港流行音樂入面引入中國內地元素，又不時喺《少寶與文狄》節目發表愛國言論。

## 事件

### 「舞影行動」被捕
喺2003年7月16號，廉署動員近百人員，進行代號「舞影行動」嘅大規模拘捕行動，被捕人士包括當時無綫兩名高層何麗全、陳家倫，環球唱片高層陳少寶等22人，佢哋涉嫌以賄賂令歌手上榜同獲獎。案件喺2004年5月27號開審，期間環球唱片高層陳少寶指責廉署調查時恐嚇佢，並阻止佢聯絡律師。法官彭偉昌最後因廉署人員調查時處理唔當，判陳少寶無罪釋放，而「舞影行動」最後亦不了了之。

### 《少寶與文狄》被停播
2024年5月，佢喺香港電台主持嘅《少寶與文狄》被停播，當時港台停播佢節目嘅理由係話佢口齒不清，佢公開批評呢個決定，又曾經向新民黨立法會議員李梓敬求助。

## 參考


## 出面網頁
* 香港電台網站
馬來西亞半島東海岸

**東海岸**係馬來西亞半島一個地區。呢個地區發展末有半島西部咁發達，主要以馬來傳統文化為主。

## 地區
*吉蘭丹
*彭亨
*登嘉樓
*玻璃市

## 交通
*東海岸線又叫(金馬士－道北鐵路即金道鐵路），係一條由馬來亞鐵道營運嘅鐵路幹線，呢條鐵路起自同西海岸鐵路線接軌東金馬士，途經吉蘭丹、彭亨、森美蘭等三個州屬，穿過馬來西亞半島中部併到達馬泰邊境嘅道北，全長528公里。

*東海岸大道係一條主要高速公路，係吉隆坡－加叻大道嘅一條分支道路。東海岸大道西端始於彭亨州加叻，東端終點喺登嘉樓州首府瓜拉登嘉樓，全長358公里，橫貫彭亨同登嘉樓兩州。駕駛者由吉隆坡去東海岸嘅時間亦因此而大幅縮短。

類:西馬‎
魔岩唱片

**魔岩文化股份有限公司**係一間台灣嘅公司，喺1992年成立，1995年品牌改名做**魔岩唱片股份有限公司**，係滾石唱片旗下嘅音樂廠牌，2002年結束營業，營運嗰陣算係台灣一個比較另類嘅音樂品牌。

## 業務
魔岩推出嘅唱片，涵蓋兩岸三地，旗下藝人，先後有楊乃文、伍佰、順子、林憶蓮、竇唯、陳珊妮、陳綺貞、張震嶽等等。

另外，喺1999年，佢哋亦開設過Magic Online網站，並以建置「網路音樂圖書館」為目標，除咗提供網友搜尋魔岩旗下歌手、代理發行嘅外國專輯之外，歌曲套譜、結他彈奏指法等較專業嘅音樂資訊都有提供。

## 參考
金球獎 (足球)

**金球獎**（**Ballon d'Or**）係由法國雜誌《法國足球》（*France Football*）設立嘅年度世界最佳球員獎項，係其中一個歷史最悠久  

個獎喺1995年前係叫做歐洲足球先生（European Footballer of the Year），而喺2010年至2015年曾經同國際足協舉辦嘅國際足協年度最佳球員合併成國際足協金球獎。

## 歷史
第一次頒獎喺1956年舉行，首位獲獎嘅球員係英格蘭史丹利·馬菲士，獲獎時已經年屆41歲。馬修斯當時效力於黑池，後來獲得爵士勳銜。

金球獎創辦以來，一直規定只有擁有歐洲國籍嘅足球員先有資格入選。但從1995年開始，評選範圍放寬為入選球員只需效力於歐洲足協成員國所屬嘅足球會。當年效力AC米蘭嘅利比里亞球員佐治·韋亞成為改制後首位獲得該獎項嘅非歐洲球員。由2007年開始，評選範圍已經完全脫離歐洲嘅局限，全球所有職業足球員都有資格參選。當年同樣效力AC米蘭嘅巴西球員卡卡成為金球獎全球化後獲獎嘅第一人。

2010年世界盃期間，FIFA同《法國足球》宣佈國際足協年度最佳球員同金球獎合併為一個獎項，定名為國際足協金球獎。然而，2016年9月16號，FIFA同《法國足球》宣佈結束長達6年嘅合作，此後回復由《法國足球》根據佢哋嘅傳統選出金球獎嘅得主。

2020年，因為武漢肺炎疫情取消嗰年嘅評選。

## 歷屆得主

## 統計
### 得獎次數
#### 按球員
注：只列出獲獎兩次或以上嘅球員。

#### 按球會
注：基於部分得主喺獲獎年份期間效力兩間球會，因此以下只紀錄得主獲獎嗰時效力嘅球會。

#### 按國家
}
| align="center" | 2次
|祖斯夫·馬蘇普斯、帕華爾·尼維特
|- bgcolor="#D0E7FF"
| align="center" | 14
| 
| align="center" | 1次
|丹尼士羅
|- bgcolor="#F5FAFF"
| align="center" | 14
| 
| align="center" | 1次
|弗洛里安·阿爾伯特
|- bgcolor="#D0E7FF"
| align="center" | 14
| 
| align="center" | 1次
| 艾倫·西蒙遜
|- bgcolor="#F5FAFF"
| align="center" | 14
| 
| align="center" | 1次
| 佐治·貝斯
|- bgcolor="#D0E7FF"
| align="center" | 14
| 
| align="center" | 1次  
| 史岱哲哥夫
|- bgcolor="#F5FAFF"
| align="center" | 14
| 
| align="center" | 1次
| 喬治·維阿
|}

#### 按聯賽

## 趣事
雖然金球獎象徵住球員狀態處於世界最高峰，但根據歷屆得主嘅資料顯示，至今從未有一位金球獎／歐洲足球先生得主係緊接之後嘅世界盃攞到冠軍，就連世界足球先生亦出現一樣嘅巧合。

## 參考




## 睇埋
* 世界足球先生
* 世界盃金球獎
* 超級金球獎

## 出面網頁
* 法國足球雜誌—金球獎首頁
* 金球獎詳細紀統計（RSSSF.com）
陳偉聯

**陳偉聯**（， ）係星加坡視障歌手，而家正職係喺新加坡視障人士協會工作，佢係星加坡第一屆《絕對SuperStar！》嘅總冠軍。

## 得獎紀錄
* 2015年：紅星大獎最佳主題曲《信約》（《信約：動盪的年代》，同蔡淳佳合唱） 
* 2019年：紅星大獎最佳主題曲《守護你的善良》（《你也可以是天使3》）

## 個人生活
佢喺2020年10月同女友訂婚。

## 參考


類:星加坡唐人
偉聯
廖中萊

丹斯里**廖中萊**（）係馬來西亞政治人物，祖籍客家梅州市大埔縣三河鎮，喺馬來西亞馬六甲州野新縣出世，係第10任馬華公會總會長。佢亦曾經擔任彭亨文冬國會議員、馬來西亞衛生部長等職，並喺2018年馬來西亞大選被黃德擊敗後裸退，成為普通黨員。2013年嘅大選停電事件令佢嘅形象受損，而之後呢件事件被證實為假新聞，大部分民聯（而家希望聯盟）支持者仍然認為佢同埋國民陣線通過停電嘅手段嚟保住政權。

廖中萊於2005年出任馬青總團長，拍檔係馬華前總會長林良實個仔林熙隆。

## 選舉成績

## 參考
你也可以是天使3

《**你也可以是天使3**》（），係新加坡新傳媒私人有限公司製作嘅電視劇，由鄭惠玉、方展發、蔡琦慧、陳泂江、黃思恬、陳麗貞、羅美儀、吳勁威、陳維恩同埋劉琦主演。

## 故事
愛德醫院進行健康檢查，負責社區護理Community Care Team（CCT）嘅APN袁斌（方展發飾演）見若君（鄭惠玉飾演）冷靜應付緊急事故，建議若君轉到社區護理，領導一個小組。若君了解咗CCT嘅工作後，欣然接受挑戰。同時，CCT亦迎來咗袁凱（吳勁威飾演）、英傑（陳維恩飾演）、曉柔（羅美儀飾演）等後生嘅新護士同埋啱啱調來嘅護士長夏雨恬（蔡琦慧飾演）。思彥（黃思恬飾演）表示對社區護理有興趣並加入CCT，同新加入嘅夏耀陽（陳泂江飾演）喺若君領導嘅小組之下。

當佢哋喺新嘅領域上奮鬥嘅時候，問題開始漸漸出現。若君嘅老公喺國外失踪，仲發現佢撫養咗一個患有心臟病嘅女仔。雨恬同耀陽遇見咗當年拋妻棄子嘅阿爸，始終無法原諒佢。袁斌嘅前女友病重住院，袁斌因為過去唔夠關心佢，對佢愧疚。咁多個護士可唔可以面對生活上嘅挑戰，喺各自嘅工作上發光呢？

## 劇集歌曲
呢套劇嘅主題曲《守護你的善良》由陳偉聯主唱，插曲《大大的愛》由陳泂江同羅美儀合唱。

## 提名同獎項
喺2019年紅星大獎入面，呢套劇入圍最佳戲劇，另外陳泂江、林慧欣同陳麗貞分別憑呢套劇入圍最佳男主角、青蘋果獎同最佳女配角；陳偉聯就憑主唱呢套劇嘅主題曲入圍最佳主題曲。不過，最後就只係得陳偉聯攞到獎。

## 睇埋
* 《你也可以是天使》
* 《你也可以是天使2》

## 參考
邱子茵

**邱子茵**（Joyce Yau），用過藝名**邱穎欣**，係香港商人同前女歌手，曾經係香港寶麗金唱片旗下，同陳曉東、陳慧琳同埋陳建穎一齊推出咗一隻合輯《打開天空》，其中同名主打得到好多人嘅注意。當中陳穎欣仲獨唱咗三首歌《有你以後》、《再渡豔陽天》同《風微涼》，《有你以後》同《風微涼》仲要係佢包辦埋曲詞，都算係創作歌手嚟。

不過佢同另外三個人唔同，之後佢並無喺娛樂圈繼續發展，之後繼續升學，而家佢就打理家族生意，任職溥儀集團嘅董事總經理。

## 家庭關係
佢係商人楊受成嘅外甥女，即係楊受成個妹楊寶春嘅細女。2000年同老公區偉豪結婚，2017年報導就話佢生咗一子一女。

## 參考
皇上保重

《**皇上保重**》（）係香港無綫電視喺1985年9月推出嘅一套清裝電視劇，由劉德華、劉嘉玲、劉青雲、邵美琪主演。邱家雄監製，全劇共20集。

## 演員表
*潘宏彬 飾 六皇子
*陳中堅
*李國麟 飾 傅恒
*劉兆銘 飾 雍正帝
*楊澤霖 飾 傅紅保
*駱應鈞 飾 鄂爾泰
*羅國維
*劉德華 飾 乾隆帝
*夏萍 飾 熹 妃
*梁潔芳
*孫貴卿
*曹濟
*羅蘭 飾 嬷　嬷
*佩雲
*張文光
*何禮男
*吳博君
*林文偉
*林采蓮
*劉嘉玲 飾 孫福如
*吳業光
*陳安瑩 飾 金　蓮
*曾慧雲 飾 皇后
*虞天偉
*霍潔貞
*麥皓為
*陸應康
*談泉慶
*夏雨 飾 周日清
*秦沛 飾 允禵
*黎壁光
*劉國誠
*劉青雲 飾 趙南星
*霍家禮
*陳紹華
*郭　鋒
*何廣倫
*梁少狄
*李雲光
*陳惠瑜
*薛彩霞
*蘇杏璇
*胡美儀
*鄧汝超
*李國平
*徐威信
*鮑偉亮
*梁鴻華
*黃思恩
*鄭少萍
*伍元勳
*羅振彪
*吳華山
*譚一清
*孫季卿
*馬慧玲
*黃一飛
*梁志芳
*鄧汝超
*古寶麗
*邵美琪 飾 香香公主
*麥子雲
*馬慶生
*劉妙清
*何貴林
*張志強
*陳步雲
*袁培義
*廖靜嫻
*劉文俊
*葉天行
*蘇漢生
*吳秋娟
*何璧堅
*鄭鴻偉
*李海生
*陳耀強
難-易效應

**難-易效應**（**hard-easy effect**）係一種認知偏誤，指人喺要做一啲佢哋覺得難嘅工作嗰陣高估自己成功嘅機率，同時又會喺要做一啲佢哋覺得易嘅工作嗰陣低估自己成功嘅機率。
Far Away

**Far Away**可以係：

## 音樂
### 唱碟
* Far Away (Lasgo唱碟)
* Far Away (細碟)

### 歌
* Far Away (劉歡嘅歌)
* Far Away (3+2嘅歌)
* Far Away (Ayumi Hamasaki嘅歌)
* Far Away (Kindred the Family Soul嘅歌)
* Far Away (Marsha Ambrosius嘅歌)
* Far Away (Nickelback嘅歌)
* Far Away (Tyga嘅歌)
* Far Away (Wolfmother嘅歌)
金球獎 (搞清楚)

**金球獎**可以指：

## 足球獎項
*金球獎（）：由《法國足球》雜誌頒畀年度世界最佳球員，係其中一個歷史最悠久而且被公認為個人最高榮譽嘅足球獎項。
**國際足協金球獎（）：2010年至2015年每年一度頒畀年度世界最佳球員，由FIFA年度球員同金球獎合併而成。
**超級金球獎（）：頒畀近三十年最佳球員，目前只係喺1989年頒發過一次。
**女子金球獎（）：頒畀年度世界最佳女子球員。
*世界盃金球獎（）：由國際足協頒畀每屆世界盃嘅最佳球員。
*美洲盃金球獎：由南美足協頒畀每屆美洲國家盃嘅最佳球員。
*金球獎 (11人雜誌)：由《11人》雜誌評選出嘅年度最佳球員。

## 影視獎項
*金球獎（）：美國年度電影同電視獎項，由荷里活外國記者協會舉辦。
邏輯迴歸

**邏輯迴歸**（參見），或者叫**邏輯迴歸**，係迴歸分析嘅一種。喺邏輯迴歸當中，個應變數係一個二元（得兩個可能數值）變數，例如係「輸定贏」噉；啲自變數就可以係連續可以係離散；邏輯迴歸可以用嚟按一柞個案當中每個喺柞自變數上嘅數值，預測佢哋係兩類當中嘅邊一類。

## 概論

## 應用
例如係電子遊戲研究當中可以用嚟靠一個玩家嘅數據嚟估計佢輸定贏。

p=P(Y=1)，1 - p=P(Y=0)，用方程式嚟表達嘅話：
:\ell = \log_b \frac{p}{1-p} = \beta_0 + \beta_1 x_1 + \beta_2 x_2

## 睇埋
*迴歸分析

## 引述
水滸傳 電視原聲帶

《**水滸傳 電視原聲帶**》係電視劇《水滸傳》嘅原聲音樂。喺1997年1月1號發行。

## 簡介
呢隻碟收錄咗21隻歌再加3個伴唱帶。呢隻碟嘅作曲主要係由趙季平作曲。

## 曲目
#水滸風雲
#好漢歌
#王進打高俅
#宮廷舞影
#天時地利人和
#鵲橋曲
#兄弟情誼
#漁家傲
#晁蓋出征
#殊死一戰
#滿江紅
#軍威浩壯
#公道在人間
#阮小七漁歌
#梁山好漢
#林沖夜奔
#閻婆惜賣唱
#江州酒樓
#武松殺嫂
#暮鼓晨鐘
#水滸傳
#公道在人間(伴唱帶)
#天時地利人和(伴唱帶)
#好漢歌(伴唱帶)

## 參考
Far Away (劉歡嘅歌)

《**Far Away**》係2001年中國電視劇《危險旅程》嘅片尾曲。由劉歡填詞，作曲，編曲同演唱。

## 簡介
呢隻歌嘅曲風係Electronica，喺當年嘅華語樂壇算係少有嘅曲種嚟。劉歡當年聽住Portishead同化學兄弟等國外藝人做嘅電子音樂、Trip hop曲風，就覺得呢類音樂好新潮同埋好鐘意呢類音樂，所以佢就寫咗呢類嘅歌落嚟，而《Far Away》呢隻歌就係佢其中一個作品。

劉歡喺湖南衛視《歌手2019》第四期再唱呢隻歌，並攞到嗰集觀眾票選第五名。喺個次表演入面，佢將2000年版本同2019年版本混搭，仲喺隻歌後面加咗Hip hop元素。

## 創作一覽
以下資料嚟自：

*演唱：劉歡
*填詞：劉歡
*作曲：劉歡
*編曲：劉歡（2000年版）、陳迪@TalentUnion（2019年版）
*監製：劉歡
*Program：陳迪@TalentUnion
*鍵盤：陳迪@TalentUnion
*電子打擊樂：王小仙
*鼓：蔡重陽
*結他：周坤
*PGM：楊陽
*音樂總監：梁翹柏

## 參考

## 連出去
*劉歡《Far Away》電視劇原版片尾曲
*劉歡2019年《Far Away》現場演出
舊愛新歡

《**舊愛新歡**》係台灣歌手潘越雲出嘅第七張錄音室大碟。喺1986年10月由滾石唱片發行。

## 簡介
呢張唱碟收錄咗10隻歌。呢張唱碟係李宗盛幫佢製作。

## 曲目

## 參考
藍雪寶

**藍雪寶**（****），香港激進親中派人士，正職從事特殊教育工作廿幾年。佢嘅親建制同埋撑警言論，得到唔少人嘅關注，有啲支持政府嘅內地網民稱呼佢做「正義姐」，但亦因為佢人身攻擊言論，被民主派支持者批評。

## 政治立場同爭議
佢係激進親中派人士，曾經對唔同民主派人士作出人生攻擊，對美國人亦持敵視態度。例如喺2020年7月，佢就曾經同多名激進親中派人士抗議，要求港府關閉美國駐港總領事館同埋驅逐佢哋嘅駐港人員出境。

另外，佢亦曾經發表非人化仇恨言論，以「曱甴」稱呼參與反修例運動嘅科大學生。而就佢多次對民主派嘅人身攻擊，教育局喺2021年4月對佢發出警告信，話佢言論粗鄙冒犯，涉及專業失德，警告如有再犯會考慮取消佢嘅教師註冊。

另外，喺武漢肺炎香港疫情初期，有醫護人員想避免中國內地疫情傳播去香港，醞釀以罷工手段爭取，佢就話呢啲醫護人員係禽獸。

### 用假新聞人身攻擊陳梓維
喺2019年香港區議會選舉，藍雪寶曾經發佈假新聞話當選人之一、民主派嘅陳梓維係智障，帶頭侮辱弱智人士，又鬧選民白痴，又喺Facebook 寫「我同學生講，大家多條出路啦！」。

### 被同事揭發德行爭議
有網民話藍雪寶同校老師何穎文，曾經喺網上及大紀元爆料，話佢成日「一哭二鬧三上吊」，對同事都經常性係恩將仇報，係教育界嘅陳淨心/李偲嫣。

## 參考
越南宦官

越南人傳承咗中國嘅宦官制度同埋閹割技巧。歷史記載越南人進行閹割嘅時候過程極為痛楚，會將睪丸同陰莖同時切除。被閹割嘅人，大腿同腹部會被綁住，而其他人會壓住佢喺張枱上面。生殖器會首先用胡椒水洗淨然後被切去。之後尿道會被插入一條管，等被閹嘅人可以喺傷口癒合期間泌尿。

好多越南嘅宦官都係自閹，為咗入宮同得到權力，又或者為咗錢。佢哋喺唔同範疇工作，例如監督公共工程或者查案。

著名嘅越南宦官有李朝嘅李常傑，中國明朝佔領時期嘅阮安，同埋阮朝嘅黎文悅（實際上佢係天生雙性人）等。

## 參考
可汗山

《**可汗山**》係由中國歌手張芯演唱，音樂人侯強填詞同作曲，Nick Pyo編曲嘅一隻歌。

## 簡介
呢隻歌嘅原名係《香草山》，原本係一隻基督教福音歌嘅曲風嚟。喺原本歌詞入面，填詞人侯強就喺聖經雅歌同哥林多前書去抽啲歌詞出嚟。去到2019年，張芯喺《歌手2019》第一期演唱，並攞到嗰集觀眾票選第五名。不過佢喺個次演繹入面，佢由對原本歌詞做咗唔少改編，亦都改名做依家嘅《可汗山》。喺個次演藝之後，《可汗山》呢個名亦都比起以前嘅《香草山》令大家熟悉。

## 創作一覽
以下資料嚟自官方現場影片：

*演唱：張芯
*填詞：侯強
*作曲：侯強
*編曲：Nick Pyo
*Program：Nick Pyo
*監製：侯強
*音樂總監：梁翹柏
*PGM：楊陽
*鍵盤：達日丹、陳明道
*結他：Tommy、薛峰
*低音結他：韓陽
*鼓手：郝稷倫
*打擊樂：王宏濤
*薩克斯：Charlie、David
*長笛：Charlie、David
*單簧管：Charlie
*小號：Ray
*長號：Ben
*和聲：愛之音合音組
*弦樂：靳海音弦樂團

## 參考

## 連出去
*張芯《可汗山》官方Live影片
最愛 (潘越雲嘅歌)

《**最愛**》係由鍾曉陽填詞，李宗盛作曲，潘越雲演唱。呢隻歌收錄喺《舊愛新歡‎》專輯入面。

## 翻唱
*楊宗緯，喺湖南衛視《我是歌手1》半決賽演唱，並攞到嗰集觀眾票選第一名
*齊豫，喺湖南衛視《歌手2019》第一期演唱，並攞到嗰集觀眾票選第三名

## 參考

## 出面網頁
*潘越雲《最愛》官方MV
好漢歌

《**好漢歌**》係由易茗填詞，趙季平作曲，劉歡演唱。呢隻歌係電視劇《水滸傳》嘅主題曲，收錄喺《水滸傳 電視原聲帶》。

## 簡介
呢隻歌係中國大陸好紅，歌詞亦都瑯瑯上口。呢隻歌原本唔係畀劉歡去唱，但因為原本嗰個人唱得好有「賊」嘅味道，所以先換咗劉歡去唱。喺歌詞入面嘅「天上的星星參北斗」係形容緊「梁山好漢」嘅結構。2019年，劉歡喺湖南衛視《歌手2019》第五期再唱呢隻歌，並攞到嗰集觀眾票選第一名。

## 獎
*新時代國際電視節：全國十佳電視劇金曲

## 參考

## 連出去
*劉歡《好漢歌》音頻
夜 (劉歡嘅歌)

《**夜**》係由劉歡填詞，作曲同演唱嘅一隻歌。呢隻歌第一次唱係由劉歡喺《中國好歌曲》第十一期以原創作品形式演唱。

## 簡介
《夜》係劉歡想表達自己心情感觸嘅一隻歌。歌詞入面有「挪威森林」、「花房姑娘」、「卜戴倫」同埋「粉紅弗洛伊德」，而呢啲都係滋潤佢生命嘅音樂力量。歌詞亦都混搭埋法文，例如「」。2017年，劉歡喺浙江衛視《中國新歌聲2》再唱咗呢隻歌。2019年，劉歡喺湖南衛視《歌手2019》第一期再唱呢隻歌，並攞到嗰集觀眾票選第一名。

## 創作一覽
以下資料嚟自官方現場影片：

*演唱：劉歡
*填詞：劉歡
*作曲：劉歡
*編曲：撈仔
*鋼琴：劉歡
*Program：楊陽
*結他：黃仲賢
*鍵盤：董音
*鼓手：郝稷倫
*低音結他：Sylvain Gagnon
*打擊樂：劉效松
*弦樂：靳海音弦樂團
*音樂總監：梁翹柏
*音響總監：金少剛

## 參考

## 連出去
*劉歡《夜》嘅初版官方影片
夜晚 (搞清楚)

**[[夜晚]]**除咗係指太陽響地平線下面，仲可以係：

## 音樂
### 唱碟
*Night (Misako Odani唱碟)
*Night (John Abercrombie唱碟)

### 歌
*夜 (劉歡嘅歌)
*Night (Jackie Wilson嘅歌)
*Night (Mussorgsky嘅歌)
*Night (Rubinstein嘅歌)
最愛

**最愛**可以係：

* 最愛：2006年蔡依林嘅混音專輯
* 最愛 (林子祥唱碟)：1986年林子祥嘅粵語專輯
* 最愛 (周慧敏唱碟)：1993年周慧敏嘅粵語專輯
* 最愛 (周慧敏嘅歌)：歌手周慧敏喺同名唱碟最愛入面嘅歌
* 最愛 (潘越雲嘅歌)：歌手潘越雲喺舊愛新歡‎唱碟入面嘅歌
* 最愛 (KOH+嘅歌)：2008年日本組合KOH+嘅單曲
* 最愛 (1986年電影)：由張艾嘉導演嘅電影
* 最愛 (2000年電視劇)：由顥然導演嘅電視劇
* 最愛 (2011年電視劇)：2011年MBC播嘅韓國電視劇
* 最愛 (2011年電影)：由顧長衛導演，章子怡同郭富城主演嘅電影
色彩深度

**色彩深度**（**color depth**）係指部電腦用幾多個位元嚟表示一粒像素嘅色水。一般嚟講，一幅圖像嘅色彩深度愈高，啲色水就會愈迫真。

## 攷
愛極樂

**愛極樂**（）係馬來西亞馬六甲州一個城鎮，區域內設有愛極樂工業區同Taman Tasik Utama工業區。亦係馬六甲馬尼帕爾醫學院所在地。

## 經濟
愛極樂有兩個主要工業區，佢哋係愛極樂工業區同Taman Tasik Utama 工業區。


File:Taman Tasik Utama Industrial Area.JPG|Taman Tasik Utama 工業區


## 參考
I LOVE YOU (尾崎豐嘅歌)

《**I LOVE YOU**》係日本歌手尾崎豐喺1991年3月21號出嘅單曲。收錄喺《十七歲嘅地圖》唱碟度。

## 簡介同背景
呢隻喺1983年10月1號Sony Shinanocho Studios No. 2 Studio錄。呢隻歌嘅音樂錄像喺1985年11月14號國立代代木競技場現場錄音。

## 媒體應用
;電影
*Hot Road（2014）用喺特殊鏡頭。

## 曲目
### 原版

### 2001年版

## 發行歷史

## 參考
窗外的天氣

《**窗外的天氣**》係由姚謙填詞，伍思凱作曲，蕭亞軒演唱嘅一隻歌。呢隻歌亦都係電影《紐約的秋天》中文主題曲，同時亦收錄喺《紅薔薇》唱碟度。

## 簡介
呢隻歌嘅MV係由夏紹虞做導演。

## 翻唱
*吳青峰，喺湖南衛視《歌手2019》第五期演唱，並攞到嗰集觀眾票選第四名

## 參考

## 連出去
*蕭亞軒《窗外的天氣》官方MV
GA·GA

《**GA·GA**》係西藏男聲組合ANU喺2018年2月14號出嘅藏文單曲。

## 簡介
喺藏文入面「GA」嘅意思係祝福同美好嘅意思。佢哋出呢隻單曲係想多謝一路支持佢哋嘅歌迷朋友，希望呢隻歌畀到人溫暖嘅感覺。2019年，ANU喺湖南衛視《歌手2019》第五期再唱呢隻歌，並攞到嗰集觀眾票選第六名。

## 參考

## 連出去
*ANU《GA·GA》官方MV
希臘同丹麥王子安德烈亞斯

**安德烈亞斯**（希臘文：Ανδρέας；丹麥文：Andreas；），全名**希臘同丹麥王子安德烈亞斯**，係格呂克斯堡王朝嘅一個王子，希臘國王佐治一世第四個仔，丹麥國王基斯頓九世個孫。佢同時係愛丁堡公爵菲臘親王個老豆。

安德烈亞斯1882年響希臘雅典出世，自細響王宮度大。雖然佢有近視，但佢都喺1901年參軍。後嚟佢響希土戰爭入面出任師長，但係希臘軍輸咗，佢大佬康斯坦丁一世被迫響1922年退位，之後安德烈亞斯就被人拉咗。最後佢被人驅逐出境，一家人之後去咗法國。

1930年代，佢老婆因為有精神障礙而被分開，四個女都嫁嗮去德國，而個仔菲臘被送去英國返學，得安德烈亞斯自己繼續留喺法國。1937年，佢三女塞西莉同佢老公同埋兩個仔喺比利時撞機身亡。

響二戰期間，安德烈亞斯自己被困響維希法國，老婆就喺希臘，個仔菲臘就幫英國打仗，而淨低三個女婿都係幫納粹德國打仗。佢同佢老婆同埋個仔冇得見面之餘，連通訊機會都冇。

當二戰就快完嗰陣，佢響摩納哥蒙地卡羅因為心臟衰竭而走咗，終年六十二歲。死後，佢將遺產嘅十分之一畀咗個仔菲臘，但佢亦留低咗唔少債務，所以佢外母愛麗絲公主話佢攞嗮啲錢畀法國二奶。

## 屋企

佢老婆係巴騰堡愛麗絲公主，兩個人有四個女一個仔，分別係：

* 大女：瑪格麗塔公主
* 二女：狄奧多拉公主
* 三女：塞西莉公主
* 四女：蘇菲亞公主
* 大仔：菲臘親王
極樂世界

**極樂世界**（），梵文音譯叫做**蘇珂嚩帝**、**須呵摩提**（**須摩提**），又叫做**西方極樂世界**、**安樂世界**、**善解世界**、**清泰世界**、**西方淨土**、**阿彌陀佛淨土**，係佛教入面阿彌陀佛成佛時，依因地修行所發48大願所感之莊嚴、清凈佛國淨土。以往生此凈土爲願望，以念佛爲主要嘅修行方法叫做**凈土法門**，係凈土宗嘅主要教法。

## 參考
日新粵異

《**日新粵異**》（）係香港電台社區參與廣播服務計劃（CIBS）嘅廣播節目，由2021年4月9號開始，一連13集，逢星期五夜晚9點鐘喺香港電台普通話台（AM621）播出。節目嘅目的係探索粵語文化嘅保留同傳承，邀請咗研究粵語文化嘅學者同嚟自唔同文化產業嘅嘉賓，探討喺香港推廣粵語文化嘅挑戰同機遇。每集開頭會有處境短劇帶出話題。
## 製作人員
*節目製作：黃靖懿團隊
*主持：Karen、家寶
## 每集內容

## 拎

* 官方網頁
*
耍冧

**耍冧**（）即係**道歉**，有傳係嚟自亞拉伯文**salaam**（打招呼），係一種禮貌，指當一個人做錯事或者唔小心撞嚫人嗰陣同人認錯嘅行為，講「對唔住」或者「唔好意思」。如果明知自己犯錯咗，都企硬唔耍冧係非常之無禮貌。
足球機

**足球機**（，Table football ）又嗌**手足球**，係種喺檯上面玩嘅模擬足球遊戲，規則嚟自於平時嘅足球規矩，通常係透過控制旁邊嘅桿將個波射入對手嘅龍門度。
華利奧

**華利奧**（，日文：ワリオ，英文：Wario）係任天堂創造嘅電子遊戲虛擬角色，初頭係以馬利奧對手嘅形式出現。

## 睇埋
*華利奧系列
美高梅 (比華利山)

**美高梅工作室**（英文：**Metro-Goldwyn-Mayer Studios**；簡稱：**美高梅**／**MGM**）係個總部位於美國加利福尼亞州比華利山嘅影視製作及發行商。美高梅工作室由Metro Pictures Corp.、Goldwyn Pictures及Louis B. Mayer Productions响1924年合併而成，亦因此得名；美高梅工作室响1981年收購咗**聯美**（英文：**United Artists**；簡稱：**UA**）。家陣，美高梅工作室屬於**美高梅控股公司**（英文：**MGM Holdings Inc.**；），而美高梅控股公司屬於亞馬遜公司。

## 攷

## 呤
*MGM Studios
迪士尼樂園

**迪士尼樂園**（，英文：Disneyland），係一座喺美國加州安納翰嘅迪士尼主題樂園，亦係世界上第一個迪士尼樂園。

迪士尼樂園主要由9個唔同主題嘅「世界」組成，成座樂園約莫佔地。樂園啱啱開幕嗰陣就有美國小鎮大街、探險世界、邊域世界、幻想世界同明日世界呢啲區域。1966年加咗「紐奧良廣場」（New Orleans Square），1972年加咗「啡熊鄉村」（Bear Country，之後改做動物天地（Critter Country）），1993年加咗「」（Mickey's Toontown），2019年再加咗星球大戰：銀河邊緣（Star Wars: Galaxy's Edge）。


Image:Disneyland Main Street.jpg|**美國小鎮大街**（2010年7月4號）
Image:Adventureland Disneyland.JPG|**探險世界**（2007年）
File:Adventureland at Disneyland IMG 3879 (cropped).jpg|**紐奧良廣場**（幽靈公館同「Fantasmic!」觀賞區）
File:Big Thunder Mountain Railroad.JPG|**邊域世界**（2008年）


File:Disneyland Fantasyland IMG 3950.jpg|**幻想世界**（小飛俠天空之旅同雪嶺飛馳）
File:Disneyland IMG 3967.jpg|**米奇卡通城**（卡通城入面嘅郵局同消防局）
File:Busy Tomorrowland July 16 2009 myjedilightsaber Cropped.jpg|**明日世界**（太空山，2009年）
File:Oga's Cantina.jpg|**星球大戰：銀河邊緣**（2019年） 


## 睇埋
*香港迪士尼樂園
*巴黎迪士尼樂園
*東京迪士尼
*上海迪士尼
## 拎

* 
*Opening Day at Disneyland: Photos from 1955
巴黎迪士尼樂園

**巴黎迪士尼樂園**（，）係喺法國馬恩河谷嘅迪士尼主題公園，近住巴黎。

## 參考
相反羣

喺羣論入面，**相反羣**嘅概念可以幫我哋由一個羣整另一個羣出嚟，可以將左羣作用同右羣作用兩個概念對調。

么半羣、羣、環同代數都可以當做得一個物件嘅範疇，相反範疇呢個概念推廣嗮相反羣、相反環等等嘅概念。

## 定義
設(G,*)係一個羣，G嘅相反羣同(G^{op},*')嚟表示，佢底下個集同G嘅一樣，羣運算就用呢條式嚟定義：g_1*'g_2=g_2*g_1。

如果G係交換嘅話，佢同相反羣G^{op}係一樣嘅，另外，所有羣（唔一定交換）都自然地同佢嘅相反羣同構：\varphi:G\to G^{op}，\varphi(x)=x^{-1}就係自然嘅同構。一般嚟講，任何嘅反同構\psi:G\to G都誘導一個同構\psi':G\to G^{op}，透過呢條式\psi'(g)=\psi(g)，因為：

: \psi'(g * h) = \psi(g * h) = \psi(h) * \psi(g) = \psi(g) \mathbin{\ast'} \psi(h)=\psi'(g) \mathbin{\ast'} \psi'(h).

## 羣作用
設X係某個範疇入面嘅一個物件，同埋\rho:G\to \operatorname{Aut}(X)係一個右作用，噉\rho^{op}:G^{op}\to \operatorname{Aut}(X)就係一個左作用，個定義係\rho^{op}(g)x=x\rho(g)，或者簡單啲，g^{op}x=xg。

## 睇埋

* 相反環
* 相反範疇

## 拎

* http://planetmath.org/oppositegroup
荷里活環球影城

**荷里活環球影城**（）係喺美國荷里活嘅環球影城主題樂園。

## 睇埋
*環球影城
*奧蘭多環球影城
*日本環球影城
*星加坡環球影城
日本環球影城

**日本環球影城**（）係喺日本大阪嘅環球影城主題樂園。

## 睇埋
*環球影城
*奧蘭多環球影城
*荷里活環球影城
*星加坡環球影城
Legoland

**Legoland**（樂高樂園）係主打樂高積木嘅主題公園，主要由樂高集團授權英國嘅默林娛樂營運。

## 世界各地Legoland一覽
*比隆Legoland
*溫莎Legoland
*加利福尼亞Legoland
*德國Legoland
*佛羅里達Legoland
*新山 Legoland
*杜拜Legoland
*日本Legoland
*成都Legoland
*紐約Legoland
*韓國Legoland
*上海Legoland
*北京Legoland
*香港Legoland

## 拎

* Legoland 
* 樂高探索中心
東京迪士尼度假區

**東京迪士尼**（，日文：東京ディズニーリゾート）係喺日本千葉縣浦安嘅迪士尼主題公園，近住東京。

## 睇埋
*香港迪士尼樂園
*迪士尼樂園
*巴黎迪士尼樂園
*上海迪士尼
環球影城

**環球影城**（，）係Comcast子公司NBC環球嘅主題公園。

## 參考

## 睇埋
*荷里活環球影城
*奧蘭多環球影城
*日本環球影城
*星加坡環球影城
崗頂劇院

**崗頂劇院**（），正名**伯多祿五世劇院**（），係喺澳門歷史城區嘅其中一躉建築，亦係中國地方第一座西式劇院。

## 睇埋
*澳門歷史城區

## 參考資料
港務局大樓

**港務局大樓**（）係喺澳門歷史城區嘅其中一躉建築，亦係政府部門嘅寫字樓。

## 睇埋
*澳門歷史城區
聖老楞佐堂 (澳門)

**聖老楞佐堂**（）係澳門歷史城區嘅其中一躉建築，亦係澳門最古老嘅三座教堂之一。

## 睇埋
*澳門歷史城區
聖若瑟修院及聖堂

**聖若瑟修院及聖堂**（）係澳門歷史城區嘅其中一躉建築，係一座天主教修院大樓。

## 睇埋
*澳門歷史城區
去者

《**去者**》係電視劇《胡雪岩》嘅片頭曲。由劉歡填詞，作曲同演唱嘅一隻歌。

## 簡介
呢隻歌被北京人民藝術劇院攞咗嚟做《知己》話劇嘅主題曲。歌詞入面嘅「人鬼天地」亦都表達出一生人嘅經歷。呢隻片頭曲同片尾曲《情怨》一樣，都係將中國傳統戲曲元素融入流行曲度。劉歡喺湖南衛視《歌手2019》第八期唱咗呢隻歌，並攞到嗰集觀眾票選第三名。

## 參考

## 連出去
*劉歡《去者》官方片頭曲
*劉歡《去者》歌詞
情怨

《**情怨**》係電視劇《胡雪岩》嘅片尾曲。由劉歡填詞，作曲同演唱嘅一隻歌。

## 簡介
呢隻片尾曲同《去者》一樣，都係將中國傳統戲曲元素融入流行曲度。劉歡喺湖南衛視《歌手2019》第八期唱咗呢隻歌，並攞到嗰集觀眾票選第三名。

## 參考

## 連出去
*劉歡《情怨》官方片尾曲
*劉歡《情怨》歌詞
浪裏游

《**浪裏游**》係中國歌手劉惜君喺2017年12月21號推出嘅單曲。收錄喺《如我》唱碟入面。

## 簡介
《浪裏游》係講緊女人心境嘅歌，主要係帶出女性越嚟越自由，有更多嘅選擇權。呢隻歌由攞過金曲獎嘅導演黃婕妤負責。MV作品用咗蒙太奇嘅拍攝手法，並去咗台灣攞景。MV用咗三個「劉惜君」去詮釋新時代女性面對生活嘅態度。

## 翻唱
*楊乃文，喺湖南衛視《歌手2019》第八期演唱，並攞到嗰集觀眾票選第七名

## 參考

## 連出去
*劉惜君《浪裏游》官方MV
*
Kino (樂隊)

**Kino**（, ）係1982年喺聖彼得堡組嘅蘇聯搖滾樂隊。呢隻樂隊係俄羅斯音樂歷史入面其中一隊最勁嘅搖滾樂隊。呢隻樂隊Viktor Tsoi有份組同埋領導，而佢都為成隻樂隊作咗大部分嘅曲同寫咗大部分嘅詞。

### 時間線

ImageSize = width:900 height:auto barincrement:30
PlotArea = left:100 bottom:90 top:20 right:50
Alignbars = justify
DateFormat = mm/dd/yyyy
Period = from:1982 till:1990
TimeAxis = orientation:horizontal format:yyyy

Colors =
  id:Vocals              value:red        legend:Vocals,_rhythm_guitar
  id:Guitars             value:green      legend:Lead_guitar
  id:Bass                value:blue       legend:Bass
  id:Drums               value:orange    legend:Drums,_percussion
  id:Lines               value:black      legend:Studio_album

Legend = orientation:vertical position:bottom columns:3

ScaleMajor = increment:1 start:1982
ScaleMinor = increment:1 start:1982

LineData =
  at:04/01/1982 color:black layer:back
  at:06/01/1983 color:black layer:back
  at:02/01/1984 color:black layer:back
  at:07/01/1985 color:black layer:back
  at:01/01/1986 color:black layer:back
  at:08/01/1987 color:black layer:back
  at:04/01/1989 color:black layer:back
  at:09/01/1989 color:black layer:back
  at:12/01/1990 color:black layer:back

BarData =

  bar:Tsoy text:"Viktor Tsoi"
  bar:Ryb text:"Aleksei Rybin"
  bar:Kasp text:"Yuri Kasparyan"
  bar:Tit text:"Aleksandr Titov"
  bar:Tih text:"Igor Tikhomirov"
  bar:Val text:"Oleg Valinsky"
  bar:Gur text:"Georgy Guryanov"

PlotData=

  width:10 textcolor:black align:left anchor:from shift:(10,-4)
  bar:Tsoy from:start till:08/15/1990 color:Vocals
  bar:Ryb from:start till:03/04/1983 color:Guitars
  bar:Val from:start till:02/01/1982 color:Drums
  bar:Kasp from:03/01/1983 till:end color:Guitars
  bar:Tit from:02/01/1984 till:11/01/1985 color:Bass
  bar:Gur from:02/01/1984 till:end color:Drums
  bar:Tih from:11/01/1985 till:end color:Bass



## 音樂作品

;錄音室唱碟
* *[[45 (Kino唱碟)|45]]* (1982)
* *46* (1983)
* *[[Nachalnik Kamchatki]]* (1984)
* *[[Eto ne lyubov...]]* (1985)
* *[[Noch (唱碟)|Noch]]* (1986)
* *[[Gruppa krovi]]* (1988)
* *[[Zvezda po imeni Solntse]]* (1989)
* *[[Chyorny albom]]* (1990)

## 參考

## 出面網頁

*
*Translation of all lyrics into English by Kino
*
如我 (劉惜君唱碟)

《**如我**》係中國歌手劉惜君出嘅第五張錄音室大碟。喺2017年12月29號由海蝶音樂發行。

## 簡介
呢隻碟收錄咗10隻歌。

## 曲目

## 參考
Konstantin Meladze

**Konstantin Shotayevich Meladze**（；；）係烏克蘭同俄羅斯作曲家。佢喺巴統出世。

## 音樂錄像作品

## 參考

## 連出去
*
特別指定國民同被封鎖人士名單

**特別指定國民同被封鎖人士名單**（，簡稱SDN名單）係美國政府外國資產控制辦公室針對恐怖份子同國際犯罪份子等實施制裁同禁運嘅名單。SDN名單包含被認為係對美國國家安全同外交及經濟政策構成威脅嘅公司、機構同個人。

被列入過名單入面嘅著名人物包括：
*林鄭月娥，第5任香港行政長官
*鄧炳強，香港警務處處長
*，中非軍閥，涉嫌強姦平民同對佢哋施以酷刑
香港語言學學會粵音朗讀測試

**香港語言學學會粵音朗讀測試**（粵拼：hoeng1 gong2 jyu5 jin4 hok6 hok6 wui2 jyut6 jam1 long5 duk6 caak1 si3；英語︰Cantonese Read-Aloud Test；簡寫：CRAT）係由香港語言學學會舉辦嘅一個粵語朗讀水平測試，旨在為從事播音等專業人士、粵語學習者同母語者提供以香港粵語為準嘅粵音水平認證。

朗讀試自2019年起一年舉辦兩次，首屆朗讀試已經喺2019年6月舉行 。原定同年11月舉行嘅2019年第二屆考試，已經延期舉行。

## 目的
語言學家詹伯慧認為，基於粵語喺香港嘅地位無可動搖，認為粵語都應該設立語言水平測試，嚟檢視使用者嘅水平，只不過香港仲未有官方機構帶頭，所以學會舉辦朗讀試填補呢個空缺。浸大英文系任教嘅莊域飛指，朗讀試能夠為有需要人士提供粵音水平認證，唔單只幫助本地人，亦有望幫助外國人、南亞裔人士等少數族裔喺香港港求職、求學等等所需。

## 形式
朗讀試旨在評核考生使用香港粵語朗讀嘅流暢度、口音純度以及準確度。考生須依序完成甲部（朗讀單字）、乙部（朗讀多音節詞彙）和丙部（朗讀篇章）。甲乙兩部淨係以準確度評分，而丙部會就流暢度、口音純度同準確度評分。各個考核重點都會畀甲、乙、丙或丁嘅評級，並按指定比重計算總成績以頒發各級證書。

### 甲部︰朗讀單字
考生須讀出40個由〈粵音朗讀測試字表〉抽出嘅漢字，限時2分鐘。呢個部分只會以「準確度」評分。

### 乙部︰朗讀多音節詞彙
考生須讀出30個由〈粵音朗讀測試多音節詞彙表〉抽出嘅詞語，限時2分鐘。其中10個詞語有特定嘅考核點（變調、多音字），淨低20個係高頻詞語。呢個部分只會以「準確度」評分。

### 丙部︰朗讀篇章
考生須朗讀兩篇篇章，以考核考生朗讀香港中文同粵文嘅能力，限時5分鐘。兩篇篇章分別由〈粵音朗讀測試香港中文篇章列表〉和〈粵音朗讀測試粵文篇章列表〉抽出，每篇大概有250字咁長。

## 考生表現
喺2019年6月舉行嘅首屆考試之中，有133名考生出席。其中，116名粵語母語者入面有61人考獲最高嘅甲等成績，其餘55人獲乙等成績；17名非粵語母語者中，1人獲甲等成績，7人獲乙等成績，9人獲丙等成績。總括而言，有46%考生獲甲等成績 。香港語言學學會粵語拼音小組召集人劉擇明表示，考生嘅普遍錯誤包括因為太緊張而認錯字眼，以及喺朗讀篇章嘅時候猶豫同停頓，亦有將「香（hoeng 1）」讀成「heon 1」、 「得（dak 1 ）」讀成「dat 1」、「國（gwok 3）」讀成「gok 3」等等唔能夠接受嘅「誤讀」 。

## 正確讀音
傳統音韻學嘅硏究裏面，粵語同中古漢語嘅對應比較整齊，大部分切音與現時通行嘅粵語讀音相同，但都有小部分變異。受香港自1970年代起嘅粵語正音運動影響，有部分學者主張以古代韻書嘅切音取代現時通行嘅粵語讀音，例如把「時間（si 4 gaan 3）」嘅「間」改讀為「姦（gaan 1）」，同社會廣泛接受嘅讀音不同。有啲字嘅發音引起咗社會爭議。

故此學會表示，朗讀試採納嘅字音係以社會廣泛接受為標準，唔會盲目跟從字典規定嘅讀音，亦同時接受一部分社會上發生緊嘅語音流變。

接受的語音流變︰

* n / l聲母︰例如「你（nei 5 ）」讀成「裡（lei 5 ）」可接受，但係唔接受「裡（lei 5 ）」讀成「你（nei 5 ）」。
* ng- /零聲母︰例如「愛」讀「oi 3 」或「ngoi 3 」都接受。

唔接受嘅語音流變︰

* -n / -ng韻尾合流︰例如「恆生（hang 4 sang 1 ）」唔可以讀成「痕身（han 4 san 1 ）」，反之亦然。
* -t / -k韻尾合流︰例如「八（baat 3 ）」唔可以讀成「百（baak 3 ）」，反之亦然。
* gw-、kw- / g-、k-聲母合流︰例如「國（gwok 3 ）」唔可以讀成「各（gok 3 ）」，「曠（kwong 3 ）」唔可以讀成「抗（kong 3 ）」。

## 參考

## 睇埋
* 香港語言學學會
* 香港粵語

## 出面網頁
* 粵音朗讀測試 (CRAT) - The Linguistic Society of Hong Kong
停泊群島

**停泊群島**（）係馬來西亞登嘉樓勿述縣嘅群島，喺西馬東北面離岸19公里嘅南中國海，最高點海拔大概100米。島附近海域係珊瑚、海龜、水母等海洋動物嘅棲息地，適合潛水或者浮潛，島上面以旅遊業為主。

停泊群島由**大停泊島**同**小停泊島**兩個主要島嶼組成，佢哋周圍有三個靠近小停泊島嘅小島。當地居民以吉蘭丹馬來人為主，但英語係當地通用語言以適應不斷增長嘅旅遊市場。

## 歷史
停泊島喺馬來語入面有「停泊」意思，因為佢係曼谷同馬來西亞之間嘅交易點。即使依家旅遊業佔咗島入面大部分經濟活動，但係幾個世紀以嚟，呢啲島嶼人煙稀少。停泊島嶼喺好多19、20世紀嘅地圖上標示為「站點島」（The Station Island）。呢個源於英國殖民時期對停泊島嘅英文翻譯。停泊島亦係1970年代越南難民同船民登陸嘅島嶼之一。

## 氣候
停泊島屬於熱帶氣候，平均溫度大約30°C，有時會有頻繁而短暫嘅雷雨。

停泊群島喺10月至3月期間為季候風季節，同大多數東海岸島嶼一樣基本上將會關閉。而度假村同渡輪服務亦會喺呢段期間暫停。停泊島每年平均有超過100英寸嘅降雨量。

## 旅遊
### 主要島嶼

自然旅遊為當地居民嘅收入來源。大停泊島同小停泊島都有棕櫚色嘅白色珊瑚沙灘同碧綠色大海。當地熱門嘅活動包括潛水、浮潛同游水。多數海灘啲水都好淺，可以喺附近睇到好多墨魚同鸚嘴魚。喺潛水方面，主島周圍有幾十個潛水場，仲有幾個較遠嘅離岸站點。另外，當地仲有露營、划獨木舟、釣魚、叢林徒步旅行同香蕉船等活動。

停泊島周圍水域清晰，呈碧藍色。島上嘅海洋公園有好多珊瑚同魚類。繁忙季節時嘅水係平靜，係好好學習潛水嘅時機同島上潛水中心之一。同浪中島以及熱浪島等周邊島嶼相比，停泊群島上有各種各樣嘅住宿選擇。大多數住宿都喺大停泊島同小停泊島。

瓜拉勿述旅遊業嘅增長令到當地出現好多度假村，同埋潛水多種選擇。當地好多地方提供獲得PADI認證嘅機會，可以睇見海入面各種殘骸同珊瑚礁。停泊島上有好多唔同種類嘅生物，例如蜥蜴、有毒蜘蛛同壁虎等。而喺水中同珊瑚礁附近亦有海龜、小丑魚、墨魚同黑色鯊魚等海洋生物。

### 五個無人島
除咗大小停泊島兩個主要島嶼之外，停泊群島仲有五個小島嶼，呢五個島嶼都係無人住嘅。嗰度周圍有好多浮潛同水肺潛水點。

## 交通
正常營業時間，瓜拉勿述每個鐘都有提供前往停泊群島嘅渡輪服務。由吉隆坡或者其他地方嚟呢度嘅旅客可以透過蘇丹依斯邁布特拉機場同蘇丹馬慕機場，或者係東海岸線再搭巴士嚟呢度。當地碼頭亦有提供的士服務。一班渡輪大約40分鐘，而好多度假村亦會同渡輪公司合作為旅客提供服務。

當地擁有通往各間度假村嘅路線。而大停泊島上一條小徑穿過厚厚嘅叢林，一啲小徑可以通去海灘，遊客可以喺呢度自由遊蕩。乘搭水上的士，可以安排喺大多數度假勝地嘅最簡單旅行方式。群島入面旅行最簡單嘅方法係搭水上出租車。

## 海龜保護
停泊群島曾經係大量綠海龜同玳瑁築巢嘅家園。Department of Fisheries喺唔同島上面設有龜孵化場，幫助解決龜群數量減少嘅問題。但係海灘偷蛋仍然係一個持續嘅問題。 

## 參考
Viktor Tsoi

**Viktor Tsoi**（，）係20世紀80年代活躍喺蘇聯嘅搖滾樂手，Kino樂隊嘅團長。

佢被視為俄羅斯搖滾音樂嘅先鋒。去到依家，喺前蘇聯加盟共和國入面仲有好多忠實歌迷。喺俄羅斯音樂界歷史上，幾乎冇任何歌手可以比佢同埋佢嘅樂隊Kino更有影響力。佢貢獻咗大量音樂同埋電影作品，包括10張唱碟。1990年8月15號，佢因為疲勞駕駛，喺蘇聯拉脫維亞Tukums嘅車禍喪生，得年28歲。

## 參考

## 出面網頁

* 
* Viktor Tsoi's 50th Birthday Google Doodle
Georges Garvarentz

**Georges Diran Garvarentz**（；）係法國同亞美尼亞作曲家。

## 生平
Georges Garvarentz喺希臘雅典出世，佢屋企人係亞美尼亞人移民。佢老豆Kevork Garvarentz係文學教授同詩人，係亞美尼亞解放軍進行曲嘅作者。

## 參考

## 連出去
*"Pour toi Arménie" 
*(fr) Georges Garvarentz et la musique de film, Daniel Bastié,Ed.Ménadès (2019) (IBNS : 978-2960226232)
*
*Georges Garvarentz at Encyclopédisque
香港市民黨

**香港市民黨**（）係喺2021年3月成立嘅香港城邦派政黨，由香港本土派學者陳雲同一班保護香港本土意識嘅後生仔創立。

## 成立
香港市民黨喺2021年2月28號喺Facebook開設咗個專頁，再喺3月1號發表創黨聲明，正式開始運作。 

其中黨名入面嘅「市民」一詞係由羅馬帝國時期嘅「Civile」一詞揾出嚟用，希望居住當地者可以安和樂利，顧全宗主尊嚴同利益，圓融做事，各行其善。

## 理念
香港市民黨主張貫徹《基本法》同「一國兩制」，維護香港嘅亞太金融中心地位，發揮香港喺一國兩制框架底下嘅特殊地位同作用，改善香港同世界各國嘅國際貿易關係，同時糾正泛民主派對香港嘅禍害。

## 睇埋
* 陳雲
* 香港自治運動

## 參考資料

## 外部連結
* 香港市民黨Facebook專頁 
*  香港市民黨Instagram帳號
軍歌

**軍歌**（）係講緊戰爭、社會時局、主戰、反戰或作戰情緒嘅創作歌，可以係進行曲、部隊歌、行軍歌（訓練歌、步調、軍調）、愛國歌、民歌、流行歌、輓歌等形式。軍隊遵循命令學習哼唱嘅歌（部份西方國家特戰兵歌只有旋律只可以哼）。軍歌唔單止係係部隊行進嗰陣，提振士氣用，都可以提升部隊嘅榮譽感，凝聚向心力。

## 著名軍歌演唱團體
*：中國人民解放軍文化藝術中心文藝部
*：朝鮮人民軍國家功勳合唱團
*：新加坡武裝部隊文工團
*/：亞歷山德羅夫紅旗歌舞團

## 參考

## 延伸閱讀
Tunebooks
* *Oh! It's a Lovely War: Songs Ballads and Parodies of the Great War*, by EMI Music Publishing (1978)
* *Mud, Songs and Blighty: A Scrapbook of the First World War* by Colin Walsh (1975)

教科書
* *When This Bloody War is Over: Soldiers' Songs of the First World War* by Max Arthur (1943)
* *Dark Laughter: War in Song and Popular Culture* by Les Cleveland (1994)
* *Goodnight Sweetheart: Songs and Memories of the Second World War* by Frank E Huggett (1810)

學術研究"Propaganda and dissent in British popular song in the Great War"
越南船民

**越南船民**（）係指喺越南勞動黨（依家越南共產黨）嘅政權統一越南之後，出於對共產政權恐懼而搭船離開越南逃難嘅難民。難民曾經大量湧入香港，一度做成香港越南難民問題。

早期嘅船民主要係南越人，大部分係越南華裔，到1980年代嚟自北越嘅「經濟難民」亦開始湧現。

好多時船民就算成功離開越南海岸，喺茫茫大海入面仍然需要面對惡劣天氣、疾病、饑餓同海盜嘅威脅。聯合國難民署曾經估計大約有20至40萬名逃離越南嘅難民死喺海度。另外，喺1970同80年代試圖逃離越南但係畀越南政府捉到嘅人可以被當成叛國者送入監獄。

而喺1970至1990年代，馬來西亞政府亦曾經收容好多越南難民，呢啲越南難民曾經喺90年代，喺吉隆坡新街場嘅難民營曾經爆發幾次騷動事件。

## 參考

類:越南人
Matvey Blanter

**Matvey Blanter**（；），係蘇聯猶太人作曲家，佢寫過好多蘇聯流行歌同電影音樂，出名嘅作品有《喀秋莎》，到依家仲喺國際上演出。1975年前，佢一直以作曲家身份寫咗2000幾隻歌。

## 獎同榮譽
* Stalin Prize (1946) 
* Honoured Artist of the RSFSR (1947)
* People's Artist of the RSFSR (1965)
* Order of the Badge of Honour (1967)
* People's Artist of the USSR (1975)
* Hero of Socialist Labour (1983)

## 參考
嗎哪

**嗎哪**（；），天主教譯**瑪納**，係根據《聖經》記載，係古代以色列人出埃及嘅時候，喺四十年嘅曠野生活裏面，上帝每日從天而降畀佢哋作為食糧嘅嘢食。

## 聖經記載
根據《出埃及記》第16章記載，嗎哪出現喺以色列人出埃及之後第二個月嘅15日，當時摩西帶領以色列人到達以琳同西乃中間、汛嘅曠野，以色列人向摩西同亞倫埋怨話：「呢度冇嘢食，想我哋都喺呢度餓死！」上帝於是答應摩西將要賜嘢食畀以色列人。喺嗰晚，上帝開始降嗎哪畀佢哋食，挨晚又有鵪鶉飛嚟，由嗰一日開始，以色列喺呢四十年每日都係以嗎哪作為糧食，一路冇停過。嗎哪喺夜晚隨住露水降喺營度，形狀好似白霜嘅小圓形物體，以色列人叫呢啲嘢做「嗎哪」（希伯來文，意思即係「咩嚟㗎？」）。形狀好似芫荽子，又好似珍珠，係白色嘅，味道好似用蜜糖整嘅餅。每日朝早，以色列人將嗎哪執起，直接食，或者用研磨整碎，喺鍋度煮，又整成餅，滋味好似新油。嗎哪只可以保存一日，如果留到第二日就會生蟲發臭，但喺安息日會暫停降嗎哪一日，所以喺每個禮拜嘅第六日嗎哪會降雙倍分量，同可以保存兩日，第二日都唔會變壞。直到約書亞帶領百姓過咗約旦河，進入迦南地，並且食迦南地嘅出產之後，先至停降嗎哪。

## 出面網頁
*嗎哪（Manna）
*出埃及記(十三)16:1~35天降嗎哪

## 註
Mikhail Isakovsky

**Mikhail Vasil'evich Isakovsky**（；）係俄羅斯詩人。

佢早年係共產黨嘅成員，佢寫過好多歌同詩去讚蘇聯，喺佢嘅作品入面最出名係《喀秋莎》呢隻歌。

## 參考
細路祥 (1950年電影)

《**細路祥**》（）係一套1950年5月30號喺香港上畫嘅動作片，由李小龍、伊秋水、李海泉主演。呢套戲主要係根據袁步雲嘅同名漫畫改編，當年淨得十歲嘅李小龍首次以男主角身份演出，而且「李小龍」嘅藝名其實亦都係袁步雲改嘅（李小龍原名李振藩）。

## 演員

## 參考
 

## 出面網頁
*
MusicBrainz

**MusicBrainz**係一個創建類似freedb項目嘅協作音樂數據庫項目，佢主要係針對光碟數據庫（CDDB）嘅限制，CDDB係一個響互聯網上搜尋CD資料嘅軟件數據庫。MusicBrainz已經將呢個目標擴展到超越CD元數據庫（呢個係關於表演者、藝術家、詞曲作家等信息），成為一個結構化嘅在線音樂數據庫。MusicBrainz可以搵到關於藝術家、錄製作品同埋佢哋之間關係嘅資料，錄製嘅作品仲可以儲存關於發行日期嘅國家/地區、CD ID、封面藝術、聲學指紋、自由格式文本同埋其他元數據嘅信息。

截至2021年8月，佢包括咗大約190萬名藝術家、300萬張專輯同埋2500萬張錄音製品嘅信息。而且用戶可以使用同MusicBrainz嘅通信軟件來添加元數據標籤到佢哋嘅數碼媒體文件，譬如ALAC、FLAC、MP3、Ogg Vorbis或者係AAC。

## 參考

## 出面網頁

* – official site
* – official site
*MusicBrainz info at the BBC Music site
賴嘉賢

**賴嘉賢**（**Carrie Lai**，）係香港女模特兒同歌手，亦係一位SSI國際酒匠同唎酒師。

## 簡歷
賴嘉賢因為識得流利日文，所以佢嘅模特兒形象都用「日系」做賣點。2019年佢更喺日本推出日文歌《Hydr8》。

賴嘉賢曾經同藝人吳保錡拍拖。2021年1月，吳保錡被傳媒揭發同藝人張沛樂拍拖，跟住被揭發吳保錡根本無同「正印」賴嘉賢分手，引起廣泛迴響，事後賴嘉賢話唔會原諒吳保錡。

同年，佢做咗第六代「邦民女」嘅其中一位候選人。

## 演出
### 電視節目（ViuTV）
*2019年：《估你唔到》嘉賓
*2021年：《女神練習生》參賽者

## 參考

## 出面網頁
*
*
葉穎幗

**葉穎幗**（，，）係香港女模特兒，亦係個美容KOL，個樣被指似毛記電視藝人「利君牙」（陳柏寧）。

## 簡歷
葉穎幗本嚟係位診所護士，2014年參加一個美容網站嘅選秀比賽之後做咗佢哋嘅編輯，之後再做埋模特兒工作。

2021年，佢做咗第六代「邦民女」嘅其中一位候選人。

## 演出
### 電視節目（ViuTV）
*2021年：《女神練習生》參賽者

## 參考

## 出面網頁
*
*
東海岸公園

**東海岸公園**（，，），係新加坡最大嘅公園，喺新加坡東南部海岸，佔地185公頃，由濱海灣一直延伸至，分為A至H區。其中公園入面嘅沙灘全長7.5公里，沙灘側近有一條全長15公里嘅緩跑徑同一條全長12公里嘅單車徑。另外，公園亦設有燒烤爐、小木屋、美食中心同各種體育活動設施畀人作休憩同各種活動用途。呢個公園亦係新加坡最受歡迎嘅公園之一，每年吸引超過750萬遊客遊覽。另外，東海岸海鮮中心同東海岸人工湖美食村每年亦吸引好多遊客去嗰度食嘢。

東海岸公園分咗8個區域，由A至H。其中，公園邊緣嘅A、G、H區域相封少人，而主要設施同景點都喺較受歡迎嘅區域，由B至F。

## 歷史
20世紀70年代，政府喺東海岸一帶填海。填完海之後，喺新海岸線起東海岸公園同人造沙灘。

## 主要設施

### LilliPutt 室內迷你哥爾夫
LilliPutt 室內迷你哥爾夫（LilliPutt Indoor Mini Golf）係全新加坡第一個室內迷你哥爾夫球場，喺東海岸嘅Playground @ Big Splash擁有930平方米設施。沿住18洞互動式迷你哥爾夫球道擊球，每一個洞都有獨特嘅視聽效果，場內亦放咗新加坡標誌性建築嘅微縮模型。

### 360度鋼索滑水公園
360度鋼索滑水公園（Ski360° Cable Ski）係新加坡第一個鋼索滑水樂園，喺公園E區，提供鋼索滑水同鋼索滑板運動，以架空鋼索為動力取代傳統嘅遊艇，環繞瀉湖作逆時針旋轉，佢嘅運行速度可以去到比賽緊嘅船速。

### 極限滑輪公園
極限滑輪公園（Xtreme Skatepark）係新加坡第一個按照國際比賽標準建設嘅滑輪公園，由國家公園局及社會發展、青年及體育部聯合發展，佢喺公園嘅E區同F區之間，目標係畀新加坡以至周邊地區嘅極限運動愛好者展示佢哋技能。

### 勿洛碼頭

勿洛碼頭（Bedok Jetty）係新加坡最長嘅釣魚碼頭，全長250米，喺公園A區。

### 國家帆船中心
國家帆船中心佔地大約2.4公頃，喺1999年開始對外開放，舉辦過唔少帆船比賽，包括2010年夏季青年奧林匹克運動會帆船項目，中心入面配有大量船舶停泊區，附近有行政大樓、多功能運動體育館同大禮堂等。

### Marine Cove

Marine Cove（以前叫 East Coast Recreation Centre）係一幢綜合建築，喺公園C區，以前嗰度有好多café、餐廳同酒吧。喺行人通道嘅中間仲放有一個細型紀念噴泉。具有特色係麥當勞餐廳，設有drive-thru同一個「skate-thru」櫃檯。但係佢喺2012年3月18號刪咗，以配合嗰區重建。

## 食肆
### 東海岸海鮮中心

東海岸海鮮中心（East Coast Seafood Centre）喺公園D區同E區之間，同東海岸公園同時開幕，嗰度有8間海鮮餐廳，包括幾間當地出名嘅海鮮餐廳、珍寶海鮮等。海鮮中心主要供應當地特色美食，例如辣椒蟹，黑胡椒蟹同炒麵。2005年，海鮮中心進行咗升級工程，裝修成一個現代化嘅海鮮中心同提供一個更好嘅環境同設施改善。

時至今日，海鮮中心已經成為遊客同當地人嘅熱門餐飲點，喺晚飯時間成日爆滿。由於大部分餐枱都放喺室外，食客可以喺食飯時欣賞新加坡東海岸景色。

### 東海岸人工湖美食村
東海岸人工湖美食村（East Coast Lagoon Food Village）近東海岸潟湖，係新加坡唯一擁有海景嘅小販熟食中心，位於公園E區。美食村主要售賣燒烤海鮮而出名。

## 交通
每逢星期六、日同公眾假期，新捷運會開出401號巴士來往東海岸公園各區，勿洛地鐵站同馬林百列。而喺平日，市民亦可以搭途經馬林百列路嘅巴士去站沿行人隧道前往公園。另外，公園一共有20個停車場，畀揸車人士停泊。

## 行人隧道同行人天橋

沿住東海岸嘅住宅區附近有一條行人隧道或者行人天橋，通去公路對面嘅住宅區，通道位置如下：

### B區
*通去加東公園（Katong Park）
*通去梅爾道（Meyer Road）
*通往Amber Garden

### C區
*通去馬林百列寶龍坊（Marine Parade Promande）
*通去馬林台（Marine Terrace）
*通去實乞納公園（Siglap Park）

### E區
*通去Lagoon View
*通去海柏公園（Bayshore）

### G區
*通去勿洛公園（Bedok Park）

## 水土流失問題
2006年3月5號，根據媒體報導，公園某啲區域有塌陷，造成水土流失問題，一啲建築亦受到海平面上升所影響。當局認為主要原因之一係全球暖化導致海平面升高。

## 參考

## 出面網頁

*National Parks Board, Singapore  
*東海岸公園

類:星加坡建築
類:公園
馮青 (藝人)

**馮青**（；；），係中國大陸女主持人、演員，喺湖南出世、湖南大學畢業，係天娛傳媒主持人。

## 經歷
2015年，佢主持過《娛樂急先鋒》。2016年，佢參加湖南衛視《夏日甜心》攞到全國總冠軍。2017年，佢主持貴州衛視《花美男的健身教室》。2018年，主演喺8月份播出嘅電影《荒村·浮生若夢》。2019年，為湖南衛視《歌手2019》許靖韻嘅音樂合夥人；同年5月，佢參加《芒果盒子校園跑》。2020年，佢做《野生廚房》第十一期嘅飛行嘉賓；同年7月播出佢有份主演嘅電影《霍家拳之鐵臂嬌娃》。2021年，播出佢有份主演嘅電影《別那麼驕傲》。

## 參考

## 出面網頁
*
星加坡性產業

喺新加坡，賣淫本身並唔犯法，但好多相關嘅活動都已經被刑事化，例如公開招客，開妓院或者依賴其他人賣淫嚟賺取收入。而實際執法上，警察對一小部份嘅妓院亦採取容忍同埋監察嘅做法。另外，性工作者亦需要定時定候進行身體檢查，同埋要有健康證明。

## 參考
七仙羽

**七仙羽/趙玲**（洋話：Connie Zhao/Chiu, Tashi Lamo Dolma，中文名：趙玲，）係香港嘅風水師傅，自2020年開始活躍喺電視演出，尤其係ViuTV，憑住佢獨特嘅口音而令觀眾留意。

七師傅于2004年曾以筆名浩琳，以自傳式出版「侵犯. 回憶」情色小說，以香艷文筆記錄被養父侵犯的過程。同年，浩琳以真身出席風雨蘭為苦主發聲的家庭性暴力受害者分享會，以過來人身份分享自身痛苦萬分的經歷及向每位在場受害人打氣及鼓勵，場面感人。

## 簡歷
七仙羽自稱係個馬來西亞華僑，阿爸阿媽喺英國搞生意，佢亦喺英國Oxford Hourse College of London留學學英語，香港珠海大學主修新聞（1998年畢業），亦自稱於美國南哥倫比亞大學修讀碩士主修商業管理，讀過博士但未畢業。佢曾經做過台灣電視台TVBS新聞報導員，亦自稱做過美國之音同法新社記者，又以真名Zhao Ling兼職過填詞人。

七仙羽細細個就已經拜師學風水命理，師承七星派同茅山派，「七仙羽」呢個名都係佢師父用扶乩幫佢改嘅，除咗中國玄學之外，佢亦有學西方玄學，殺手鐧為去香港郊野公園做薯仔種生基(Potato Magic)，之後又信埋佛教。佢之後出過運程書，亦幫過一啲報章雜誌寫風水命理專欄。佢亦自然有中醫同自然療法醫師嘅資格。

## 演出
### 電視節目（ViuTV）
*2016年：《總有一隻喺左近》（第16、26集嘉賓）
*2019年開始：《總有一瓣喺左近》（第100、118、119、123、172集嘉賓）
*2020年：《萬人幫拖搞邊科》（第5集嘉賓）
*2020年：《鬼同妳上位》（主持）
*2020年：《有酒今晚吹》（第27、53、54集嘉賓）
*2020年：《2020 ViuTV 金Bear圍威喂 派獎典禮》 （得獎嘉賓）
*2021年：《克服他她它》（第5、15集嘉賓）
*2021年：《考有Feel》（第19-20集嘉賓）
*2021年：《ERROR自肥企画》（第9集嘉賓）
*2021年：《生存演技派》（第14集嘉賓）
*2021年：《海陸勁技場》（第5集嘉賓）
*2021年：《七救星》（主持）
*2021年：《今餐有料到》（第47集嘉賓）
*2021年：《台灣乜都拜》（第1-3集嘉賓）
*2021年：《賭命夫妻》（第9集嘉賓）
*2021年：《我不是廢老》（第14-15集嘉賓）
*2022年：《七福星》（主持）
*2022年：《爆谷一周》（第2集嘉賓）
*2022年：《Auntie妳好》（第4集嘉賓）
*2022年：《肥美人》（第15集嘉賓）
*2022年：《瘋火與膠七》（主持）
*2022年：《小食上大檯》（第3集嘉賓）
*2022年：《拆你個夢》（第2集嘉賓）
*2022年：《尾二一屆口罩小姐選舉》（第8集嘉賓）
*2023年：《究竟煮乜賀新春》（第10集嘉賓）
*2023年：《廚神奶奶是你媽》（第9-10集嘉賓）
*2023年：《撞鬼自駕遊》（顧問）
*2025年：《P1X3L 5G 上位計劃》（第10集嘉賓）
*2025年：《我要爆Show》（第13集嘉賓）
*2025年：《怨女俱樂部》（第1集嘉賓）
*2025年：《公司逼我打籃球》（第2集嘉賓）

### 電視劇（ViuTV）
*2022年：《940920》 飾 智慧之母（第3集）

### 電視節目（有線電視）
*2013年：《怪談》（嘉賓主持）

### 電視節目（香港開電視 / HOY TV）
*2020-2021年：《怪談》（嘉賓主持）
*2022年：《30分鐘大放餸》（2月3、10號嘉賓）
*2023年：《東呃西騙》（主持）
*2024年：《臥底服務團》（嘉賓班底之一）

### 電視劇（HOY TV）
*2025年：《我家有囍事》 飾 桃姐
*2025年：《我愛九龍城》 飾 鐘馬仔女友

### 電影
*2022年：《猛鬼3寶》 飾 師傅
*未播：《分手專家》

### 棟篤笑
*2022年：《師傅七都識唱笑會》

### 廣告
*2021年：譚仔雲南米線
*2021年：Alipay HK
*2021年：屈臣氏蒸餾水
*2021年：實惠傢俬
*2021年：九巴廣告 Facebook
*2021年：雀巢
*2021年：豐澤電器

## 事件
七仙羽2021年4月喺水塘放生大量活魚同活龜，畀網民投訴佢殺生。之後佢剷除咗貼文同埋發文道歉。

## 參考

## 出面網頁
*
Elaine Paige

**Elaine Paige**（）係英國歌手、演員同音樂劇演員。

## 唱片作品
### 個人唱碟

### 合輯

## 參考

## 出面網頁

* 
* ''Elaine Paige on Sunday'' (BBC Radio 2)
* 
*
Trevor Nunn

**Sir Trevor Robert Nunn**（）係英國音樂戲劇導演。喺2008年佢被每日電訊報點名做其中一個喺英國文化最有影響力嘅人。

## 參考

## 睇埋
* Trowbridge, Simon: *The Company: A Biographical Dictionary of the Royal Shakespeare Company*, Editions Albert Creed (2010) 

## 出面網頁
* 
* 
* Scenes from a Marriage preview
* Michael Jackson's Peter Pan obsession – by Trevor Nunn 2009
細路祥 (1999年電影)

《**細路祥**》（）係1999年上畫嘅港產片，由陳果編劇同執導，姚月明、麥惠芬、麥雪雯主演。

## 劇情簡介
八歲嘅祥仔由「賓妹」（菲傭）湊大，唯一陪佢嘅係鍾意喺電視睇粵劇名生「新馬師曾-祥哥」曾永祥唱戲嘅阿嫲。祥仔經常幫屋企嘅茶樓送外賣，因為精靈可愛，所以龍蛇雜處嘅街坊大家都鍾意呢個「細路祥」。有一日祥仔遇到嚟佢屋企茶樓應徵不過俾人拒絕同佢一樣大嘅女仔阿芬，於是好心提議同佢一齊分享送外賣貼士嘅「生意」，從此兩個人每日無憂無慮噉喺人群中展開佢哋好似「情定日落橋」噉嘅城市冒險記，兩個人嘅感情亦慢慢滋長起嚟。但當祥仔因為追查當年混入幫派而俾阿爸趕出家門嘅阿哥下落嘅時候，俾阿爸痛打到離開屋企，小人蛇阿芬亦面臨被迫遣返返大陸嘅命運…。

## 出面網頁
*
*
*
*
朱踐耳

**朱踐耳**（），原名**朱榮實**，係來自中國天津嘅作曲家。

## 生平
朱踐耳喺1922年10月18號喺天津出世，原名朱榮實。佢細個嗰陣同屋企人遷居上海。佢祖居現今喺存涇縣榔橋鎮嘅黃田村，名為「敬修堂」。朱踐耳讀中學嗰陣對音樂產生咗興趣，並自學鋼琴。朱踐耳視聶耳為佢嘅終身偶像，佢「踐耳」呢個名都係為咗偶像而改嘅。「『踐耳』就是踐行聶耳走過的道路」。朱踐耳喺30年代後期跟隨錢仁康學習和聲學，並隨同石人望學鍵鈕式手風琴。

1945年，朱踐耳去咗蘇北解放區，先後喺蘇中軍區前線劇團同華東軍區嘅文工團從事音樂事業。喺呢段時期，佢寫咗《打得好》呢首歌曲，並俾當時嘅解放軍廣泛傳唱。1949年，朱踐耳去咗上海電影製片廠、北京電影製片廠同埋中央新聞紀錄電影製片廠打工，為電影配樂。

1955年，朱踐耳去咗前蘇聯，喺莫斯科音樂學院學習作曲，喺呢段時間創作咗多部鋼琴小品，例如序曲《告訴你》、《流水》、《敘事詩》等等。1960年，佢畢業返返中國，撞正中蘇交惡。佢喺上海實驗歌劇院作曲。喺呢段時間，朱踐耳嘅作品《唱支山歌給黨聽》成為咗當時流傳得相當廣泛嘅作品。從1975年起，朱踐耳任職於上海交響樂團。

文革結束之後，朱踐耳開始創作交響樂，亦有一啲反思文革嘅作品。

2017年8月15號，朱踐耳喺上海病逝，終年95歲。

## 代表作
*《節日序曲》
*《英雄的詩篇》
*《血染的紅花》
*《第二交響曲》
*《納西一奇》
*《天樂》
*《第四交響曲》
*《百年滄桑》

## 參考
純純

**純純**可以係：

*純純 (歌手)，本名劉清香，1930年代臺灣話流行歌演唱歌手
*李純 (歌手)，用過ジュンジュン（純純）呢個名做早安少女組第八期留學生成員
*歌謠風華-初聲，台視用「純純」名義播出
*純純 (遊戲)，一款戀愛冒險類型成人電腦遊戲
紅日

**紅日**可以係：
* 公眾假期，假期嗰日日曆或月曆會以紅色標示。
* 紅日 (小說)，1959年中國作家吳強出版嘅小說
* 紅日 (電影)，1963年中國上海電影製片廠拍嘅戰鬥故事片
* 紅日 (專輯)，1992年香港歌手李克勤出嘅專輯
* 紅日 (電視劇)，2008年首播，由李幼斌、尤勇主演嘅中國大陸電視劇
妳想生活

《**妳想生活**》（）係香港電視娛樂製作嘅家居資訊節目，由張紋嘉、王頌茵同徐㴓喬主持，2021年4月24號到9月4號逢禮拜六20:00-20:30喺ViuTV播出。節目主持會去到一啲獨居女仔嘅的屋企參觀，了解佢哋嘅家居設計同生活態度。

## 每集一覽

## 節目調動
*2021年5月8號：由於播《文字偵緝檔案》大結局，所以停播一次。
*2021年6月12號：由於播《歐洲國家盃 Online》，所以停播一次。
*2021年6月19號、7月3號：由於播《歐洲國家盃2020賽日精華》，所以停播兩次。
*2021年7月24號、31號、8月7號：由於播《奧運有得揀》，所以停播三次。

## 參考

## 出面網頁
*ViuTV：妳想生活

## 電視節目變遷
純純 (歌手)

**純純**（），本名**劉清香**，係台灣嘅臺灣話流行曲歌手。

## 簡歷
### 早年生活
純純喺日本大正3年（西元1914年）出世。佢出身清貧，父母開麵攤維生，13歲嗰陣從公學校輟學，加入歌仔戲戲班學戲。

### 職業生涯
佢係1930年代到1940年代活躍，佢唱咗好多喺嗰陣啱啱出嘅臺灣話同日文流行歌，例如《望春風》、《雨夜花》、《月夜愁》同《桃花泣血記》；其中《桃花泣血記》呢隻曲喺臺灣是用嚟為同名嘅上海電影打廣告，並被英文譯做「」。

## 音樂作品
;唱片
*1932年
:*《**[[桃花泣血記 (電影配樂)|桃花泣血記]]**》
::作曲：王雲峰
::作詞：詹天馬
::出版公司：古倫美亞唱片

:*《**[[愛玉自嘆]]**》
::作曲：王文龍
::作詞：梁松林
::出版公司：古倫美亞唱片

*1933年
:*《**[[跳舞時代]]**》
::作曲：鄧雨賢
::作詞：陳君玉
::出版公司：古倫美亞唱片

:*《**[[望春風]]**》
::作曲：鄧雨賢
::作詞：李臨秋
::出版公司：古倫美亞唱片

:*《**[[雨夜花]]**》
::作曲：鄧雨賢
::作詞：周添旺
::出版公司：古倫美亞唱片

:*《**[[倡門賢母]]**》
::作曲：蘇桐
::作詞：李臨秋
::出版公司：古倫美亞唱片

*1934年
:*《**[[滿面春風]]**》
::作曲：鄧雨賢
::作詞：周添旺
::合唱：愛愛
::出版公司：古倫美亞唱片

:*《**[[江上月影]]**》
::作曲：鄧雨賢
::作詞：周添旺
::出版公司：古倫美亞唱片

*1935年
:*《**[[我愛你]]**》
::作曲：鄧雨賢
::作詞：李臨秋
::出版公司：古倫美亞唱片

:*《**[[想要彈像調]]**》
::作曲：鄧雨賢
::作詞：陳君玉
::出版公司：古倫美亞唱片

*1937年
:*《**[[送君曲]]**》
::作曲：姚讚福
::作詞：李臨秋
::出版公司：台灣日東唱片

:*《**[[夜半大稻埕]]**》
::作曲：姚讚福
::作詞：陳君玉
::出版公司：古倫美亞唱片

*1938年
:*《**[[四季紅]]**》
::作曲：鄧雨賢
::作詞：李臨秋
::合唱：豔豔
::出版公司：台灣日東唱片

:*《**[[慰問袋]]**》
::作曲：鄧雨賢
::作詞：李臨秋
::出版公司：台灣日東唱片

*1940年
:*《**[[南國花譜]]**》
::作曲：鄧雨賢
::作詞：周添旺
::合唱：愛愛
::出版公司：古倫美亞唱片

*年份不詳
:*《**[[不願煞]]**》
::作曲：姚讚福
::作詞：李臨秋
::出版公司：台灣日東唱片

:*《**[[月給日]]**》
::作曲：姚讚福
::作詞：李臨秋
::合唱：黎明美
::出版公司：台灣日東唱片

:*《**[[賣花娘]]**》
::作曲：尤生發
::作詞：陳君玉
::出版公司：台灣日東唱片

:*《**[[姊妹愛]]**》
::作曲：姚讚福
::作詞：遊吟
::合唱：鈴鈴
::出版公司：台灣日東唱片

:*《**[[廣東夜曲]]**》
::作曲：鄧雨賢
::作詞：遊吟
::出版公司：台灣日東唱片

## 參考
### 書
*

### 引用

## 出面網頁

*生平介紹
李臨秋

**李臨秋**（1909年－1979年），係出身喺日治臺灣嘅臺北流行音樂填詞人。佢最出名嘅作品係《望春風》。

## 作品
李臨秋傳世出名作品：
*《懺悔》（1932年）：蘇桐作曲
*《倡門賢母》（1932年）：蘇桐作曲
*《望春風》（1933年）：鄧雨賢作曲
*《一個紅蛋》（1933年）
*《人道》（1933年）
*《四季紅》（1935年）：鄧雨賢作曲
*《四時春》
*《對花》（1938年）：鄧雨賢作曲
*《補破網》（1948年）：王雲峰作曲
*《相思海》（1977年）

另外仲有《瓶中花》、《一夜差錯》、《野玫瑰》、《送君詞》、《我愛你》、《閒花嘆》、《不敢叫》、《漂浪花》、《心酸酸》、《水蓮花》、《一夜恨》、《織布歌》、《小陽春》、《半暝行》、《飄風夜花》、《後悔前非》、《月照窗》、《想舊情》、《幽谷蘭》、《學海一孤舟》、《冤獄》、《夢中寄相思》、
《運呀！命呀！》、《新婚之夜》、《讚揚雪梅》、《浮雲》、《桃花恨》及《江上清風》等作品。

## 參考

## 延伸閱讀
* 《李臨秋與望春風的年代》，黃信彰，台北市文獻委員會，2009年4月1號
鈴木喜三郎

**鈴木喜三郎**（；）係日本青森縣弘前市出世嘅日本流行曲作曲家同結他手。

## 生平
佢喺日本青森縣弘前市出世，喺青森縣立弘前南高等學校畢業。

佢喺1980年代成為最活躍嘅作曲家並寫咗幾隻歌畀好多歌星。佢喺1982年嘅歌《》由高橋真梨子演唱；嗰隻歌嘅粵語版本《霧之戀》由香港歌手譚詠麟演唱。1986年，佢嘅歌《》由中森明菜演唱，並攞到第28屆日本唱片大獎嘅受獎曲。

## 參考

## 連出去
* KISABURO SUZUKI（官方網頁）
攝靈

《**攝靈**》（*Shutter*）係一部2008年嘅美國恐怖電影，由做導演，編劇，改編2004年嘅泰國片《》。主演係、、。

## 演員
*  飾演 Benjamin "Ben" Shaw
*  飾演 Jane Shaw
*  飾演 Megumi Tanaka
馬來西亞首都及各州首府一覽

以下列出**馬來西亞首都**同埋佢哋**各州、聯邦直轄區同各縣首府**。

## 聯邦首都
馬來西亞嘅法定首都係吉隆坡（），係一座對東南亞文化、教育、財政、經濟、商業、金融都有影響力嘅國際都會。作為法定首都，吉隆坡亦係馬來西亞國會同埋國家皇宮所在地。吉隆坡曾經係聯邦中央政府行政中心同馬來西亞聯邦法院所在地，但係已經喺1999年搬去吉隆坡以南20公里嘅布城（行政首都）。2001年2月1號，馬來西亞政府宣佈布城成為馬來西亞第三個聯邦直轄區，而嗰次宣佈亦確立咗布城作為行政首都地位。
* 金融首都：吉隆坡聯邦直轄區（）
* 行政首都：布城聯邦直轄區（）

## 各州同聯邦直轄區首府
馬來西亞全國一共有13州同3個聯邦直轄區。
*西馬一共有11個州，2個聯邦直轄區
*東馬有2個州，1個聯邦直轄區。

### [[西馬來西亞|西馬]]

### [[東馬來西亞|東馬]]

### [[聯邦直轄區]]

## 各縣縣府
注：由於東馬二級行政區係省，所以東馬嘅縣係三級行政區，實際上無分別而唔會喺呢度列出。

## 參考
鄧雨賢

**鄧雨賢**（；；），係出身臺灣桃園市平鎮區同龍潭地區嘅客家人作曲家。佢寫過近百隻歌，主要作品有《大稻埕行進曲》，以《雨夜花》、《望春風》、《月夜愁》、《四季紅》做代表作，合稱『四月望雨』，被叫做「台灣歌謠之父」同「台灣民謠之父」。亦有日文筆名「唐崎夜雨」。

## 創作作品
*1932年
:*《**[[大稻埕行進曲]]**》

:*《**夜裡思情郎**》
:*《**十二步珠淚**》
:*《**挽茶歌**》
:*《**汝不識我我不識汝**》

*1933年
:*《**[[春天到]]**》
::臺語版：《**[[雨夜花]]**》
::日語版：《**名譽的軍夫（）**》
::《****》
::粵語版：《**四季歌**》
:*《**[[月夜愁]]**》
::*日語版：《**軍夫之妻（）**》
:*《**[[望春風]]**》
::*日語版：《**大地在召喚（）**》
::*客語/國語/英語版：《**客家魂**》
:*《**老青春**》
:*《**[[跳舞時代]]**》
:*《**橋上美人**》

*1934年
:*《**青春讚**》
:*《**春宵吟**》
:*《**單思調**》
::而後由周添旺重填歌詞改名為《想欲彈同調》。
:*《**閒花嘆**》
:*《**文明女**》
:*《**情炎的愛**》
:*《**梅前小曲**》
:*《**碎心花**》
:*《**滿面春風**》

*1935年
:*《**風中煙**》
:*《**不滅的情**》
:*《**[[一個紅蛋]]**》
:*《**梅前小曲**》
:*《**對花**》
::日語版：《**真晝の丘**》
:*《**那著按呢**》
:*《**和尚行進曲**》
:*《**月下思戀**》
:*《**你害我**》
:*《**我愛你**》
:*《**月下思君**》
:*《**春江曲**》
:*《**三姊妹**》
:*《**情春小曲**》
:*《**稻江夜曲**》
:*《**碟花夢**》
:*《**青春花鼓**》
:*《**臨海曲**》
:*《**昏心鳥**》

*1936年
:*《**異鄉之夜**》
:*《**簷前雨**》
:*《**閨女嘆**（怨）》
:*《**夜夜愁**》
:*《**姊妹心**》
:*《**孤鳥嘆**》
:*《**女給哀歌**》
:*《**白夜賞月**》
:*《**嘆環境**》
:*《**雨夜孤怨**》
:*《**風中煙**》
:*《**秋夜吟**》
::日語版：《**工廠進行曲**》

*1937年

:*《**南風謠**》
:*《**新娘的感情**》
:*《**愁人**》
:*《**[[四季紅]]**》
::喺戒嚴時期中，因「紅」字喺嗰陣政治敏感，曾被改名做《四季**謠**》，直至解嚴後先改返原名。
::布袋戲版：大頭和尚（六合三俠傳）

*1938年
:*《**廣東夜曲**》
:*《**寄給哥哥的一封信**》
:*《**梅前小曲**》
:*《**對花**》

*1939年
:*《**黃昏愁**》
::日語版：《**蕃社姑娘（蕃社の娘）**》
::國語版：《**[[姑娘十八一朵花]]》
:*《**純情夜曲**》
:*《**滿面春風**》
::日語版：《**南海夜曲**》
:*《**小雨夜戀**》
:*《**密林的黃昏**》
:*《**菅芒花**》
:*《**純情夜曲**》
:*《**安平小調**》
:*《天晴れ荒鷲》
:*《**鄉土部隊的來信**（郷土部隊の勇士から）》
::[[台語]]版：《**媽媽我也真勇健**》（喺二戰後由[[莊啟勝]]改填而成）

*1940年
:*《**南國花譜**》
:*《**南風謠**》
:*《**來自南方之島**（南の島から）》
:*《**望鄉之歌**（望郷のつき）》

*1941年
:*《**離別故鄉**》
:*《**空房思君**》

*年份不詳
:*《**瓶中花**》
:*《**孤雁悲月**》
:*《**請你想看覓**》
:*《**再生緣**》
:*《**自君別後**》
:*《**空抱琵琶**》
:*《**琴韻**》
:*《**對獨枕**》
:*《**五更譜**》
:*《**更深深**》
:*《**江上月影**》
:*《**慰問袋**》
:*《**處女花**》
:*《**斷腸夜**》
:*《**落霞孤鳩**》
:*《**思春情**》
:*《**秋月吟**》
:*《**嘆世經**》
:*《**山歌小調**》
:*《**琴韻**》
:*《**月光下的鼓浪嶼**（月のコロンス）》
::[[台語]]版：《**月光的海邊**》（二戰後歌詞由[[文夏]]改填而成）
:*《**南海的花嫁**》
:*《**黃昏戀**》
:*《**山歇小調**》
:*《**芎林小唄'''（調）》

## 參考

## 出面網頁

*【望我先賢。歌春風百年樂章。四季紅】2005鄧雨賢百年誕辰紀念系列活動（新竹縣文化局承辦）
*台灣咁仔店 台灣歌謠臉譜鄧雨賢─和台灣土地談同調
*鄧雨賢生平大事記─國立中央大學客家學院電子報
*台灣客籍作曲家─鄧雨賢小傳（1906-1944）
*台灣歌謠先驅─鄧雨賢
*「音樂時代劇場」《四月望雨》，誰是鄧雨賢？
*客家魂 
*鄧雨賢數位博物館 
*台灣作曲家-鄧雨賢
* 福爾摩沙音樂廳-簡上仁老師主講-【〈望春風〉的作曲家鄧雨賢】
郭頂

**郭頂**（），係中國唱作人、音樂製作人。喺湖南懷化出世。2016年11月25號，發行第三張個人唱作專輯《飛行器的執行週期》，攞到第28屆金曲獎六項提名。

## 音樂作品
### 個人專輯

### 單曲

### MV

## 綜藝節目
2010年《天天向上》

## 個人創作

## 獎

## 參考

## 出面網頁
*
*
余迪偉

**余迪偉**（，）原名**余國雄**，花名**迪奶**，係香港商業電台節目主持，2005年開始主持節目。

## 主持節目
### 電台節目（叱咤903）
*2016年開始：《口水多過浪花》（同鄭裕玲、傑豬）
*2020年10月5號開始至2021年9月17號結束：《買定嚟搜》（同阿勤、傑豬）

### 電視節目（ViuTV）
*2016-2023年：《晚吹—又要威又要戴頭盔》（同林二汶（至第316集）、徐㴓喬（第317集起））
*2019年：《ViuTV 4.29 全新節目巡禮》
*2024年：《神之調酒師》（同練美娟）
*2025年：《晚吹—怨女俱樂部》（同何居倬、陳皓雲）

## 演出
### 電視劇（ViuTV）
*2025年：《弊傢伙！我要去祓魔》 飾 Jackson
*2025年：《翻盤下半場》 飾 Jan

## 參考

## 出面網頁
潘紹聰

**潘紹聰**（，），綽號**鬼王**，係香港新城電台節目主持，以主持靈異節目出名。

## 演出
### 電台節目（新城知訊台）
*《星期日 保健日》
*《新紀元健康檔案》

### 電視節目（ViuTV）
*2016-2017年：《晚吹—總有一隻喺左近》（主持，第二季）
*2018年開始：《晚吹—總有一瓣喺左近》（主持，第二季開始）
*2021年：《克服他她它》（第8集嘉賓）
*2021年：《有酒今晚吹》（第50集嘉賓）
*2021年：《囝囝女女730》（第89集嘉賓）
*2022年：《拆你個夢》（第2集嘉賓）
*2024年：《周六食花生》（第21集嘉賓）
*2024年：《今晚煮邊科》（第112集嘉賓）
*2024年：《台灣都市傳說》（主持）
*2025年：《我想身體健康》（第80集嘉賓）
*2025年：《晚吹—有得吹好吹》（主持）
*2025年：《晚吹—Chat KP》（第50集嘉賓）

### 電視劇（ViuTV）
*2023年：《殺手廢J》 飾 Bill
*2023年：《和解在後》 飾 小軍（第4集）
*2025年：《弊傢伙！我要去祓魔》 飾 路路通
*2025年：《麻甩媽咪》 飾 鬼王

### 電視劇（HOY TV）
*2025年：《我愛九龍城》 飾 區議員

### 舞台劇
*2024年：哈囉喂劇場《一樓一會》策劃同演出
劉卓軒

**劉卓軒**（，），係香港男唱作歌手、音樂人，2014年參加中國大陸歌唱節目《中國好聲音3》攞到香港區總冠軍。2020年佢參加ViuTV搞嘅《全民造星III》，雖然佢自己入唔到50強，不過佢旗下嘅藝人王嘉莉就入得到，最後去到30強。

## 演出
### 電視節目（ViuTV）
*2020年：《全民造星III》（83強參賽者）
羅啟聰

**羅啟聰**（，）。2015年正式出道，而家係大名娛樂旗下藝人。2018年佢參加ViuTV搞嘅《Good Night Show 全民造星》，入到20強後止步。

## 簡歷
羅啟聰喺香港出世，有兩位細佬妹，喺香港知專設計學院修讀同音樂媒體有關嘅課程。2014年同歌手許靖韻合作拍微電影《假真界世》撻着，拍拖3年，2017年分開。2020年參加東方衛視選秀節目《中國夢之聲·下一站傳奇》；2022年10月又參加廣東廣播電視台珠江頻道節目《粵語好聲音》。

2026年1月3號，香港警察喺元朗一帶進行反毒執法行動，喺山下路一個村屋單位檢獲超過10公斤毒品。行動中兩名本地男子同一名中國內地女子（21至35歲），涉嫌「販運危險藥物」、「製造危險藥物」同「串謀販運危險藥物」被捕。

## 演出
### 電視節目（ViuTV）
*2018年：《Good Night Show 全民造星》（20強參賽者）

## 參考

## 出面網頁
阿布沙耶夫

**阿布沙耶夫**（；； **）係東南亞一個由伊斯蘭恐怖分子所組成嘅摩洛人分離主義組織，佢勢力範圍包括菲律賓南部島嶼，曾經同菲律賓軍方發生多次大小規模衝突。阿布沙耶夫組織幾極端同危險，曾經綁架多名外國遊客。之前更去越境去馬來西亞沙巴綁架人返菲律賓。

## 搞搞震
*首次亮相喺南部城市三寶顏制造港口爆炸案，隨後又襲擊三寶顏機場，轟炸天主教堂。
*1993年襲擊一座教堂，當場炸死7人。
*1995年近百名遊擊隊員喺伊皮爾鎮街頭見人就開槍，殺死53名政府軍士兵同平民，仲放火燒毀教堂。
*2000年4月23號喺馬來西亞西巴丹島將21名嚟自馬來西亞、菲律賓、德國、法國、南非、芬蘭同黎巴嫩等國家嘅遊客劫持到菲律賓。
**4月18號約瑟夫·埃斯特拉達總統63歲生日嗰日，阿布沙耶夫武裝喺菲律賓巴西蘭島斬咗兩名菲律賓人質頭。
*2000年9月10號喺馬來西亞仙本那外的巴丹南島，擄走3名馬來西亞人至菲律賓南部霍洛島，佢哋之後陸續獲釋。
*2001年5月27號喺巴拉望島道斯帕爾馬斯綁架20名遊客，其中包括13名菲律賓華人、3名美國人同4名酒店職員，亞羅約總統堅決唔畀贖金，派政府軍向阿布沙耶夫藏身之所發動大規模軍事進攻。

*2013年11月15號馬來西亞沙巴州出現疑似該成員劫持嚟自台灣許立民夫婦，許立民被殺，佢老婆張安薇就被劫走，已獲釋。

*2014年4月2號夜晚喺馬來西亞沙巴州，7名疑似阿布沙耶夫成員劫持1名中國大陸籍女遊客同1名菲律賓籍女服務生瑪茜達亞萬達亞萬該名中國籍女遊客已於5月30日獲釋。

*2015年5月喺沙巴州山打根「海皇餐廳」入面，將華裔工程師鄧德宏同50歲餐廳老闆鄧玉芬一齊綁架。阿布沙耶夫之後向兩人家屬勒索共6,000萬披索贖金，鄧玉芬喺家屬提交贖金之後獲釋。至於鄧德宏，菲律賓警方喺2015年11月17號接報，指清道夫喺蘇祿島霍洛市政大樓附近，發現一個裝有人類頭顱嘅麻布袋，並寫上鄧德宏嘅名。

*2016年9月號大約夜晚11點喺達沃市一個夜市引爆炸彈爆炸，造成最少14人死亡、67人受傷。

*2017年5月23號，同毛特組織一齊佔領咗棉蘭老島嘅馬拉維地區，並短暫統治嗰個城市。

## 菲律賓政府軍事行動
喺2019年Jolo大教堂爆炸案發生之後，總統杜特爾特下令對阿布沙耶夫組織實施「全力開火"All-Out-War"」指示，導致地面部隊重兵力、大規模對周邊地區空襲、疏散附近地區平民去第二度，並成立菲律賓軍隊第十一步兵部門。

## 睇埋
*菲律賓特警
*伊斯蘭國

## 參考
古達

**古達**（）係馬來西亞沙巴州古達省古達縣縣府。2010年人口大約有29,025。佢喺古達半島，沙巴州首府亞庇以北大概，近婆羅洲最北面。佢係Rungus人核心最大嘅城鎮，大多數卡達山－杜順人種族嘅次族群，所以係Rungus文化嘅主要中心。另外，佢係沙巴州第一笪華人，特別係講客家方言嘅人聚居嘅地方。古達亦係馬來西亞最北端嘅城市。

## 簡介
古達幾乎覆蓋喺椰林入面。呢度係前沙巴華裔首席部長家鄉，佢在位時大力發展古達經濟同旅遊業，令到古達呈現生機。

古達出名種植西瓜（）、花生同椰子，花生尤其以紅衣比較出名，係沙巴人過年嘅食物同送禮佳品之一。

近年政府亦大力開發最新嘅觀光區「燈火樓」（），係婆羅洲最北部嘅景點。

1995年10月24號日食入面，距離日全食持續最耐嘅南中國海海域好近嘅馬東貢（）區能夠睇到幾乎最長嘅日全食。當地嘅原居民龍古斯族，住喺長屋（）。

華人多數聚居喺城市，以客家人為主，多數係龍川人，以龍川釀豆腐出名。當地有一間華文獨立中學，叫做培正獨立中學。

2020年6月30號，古達海域發生4.7級地震，但係無引發海嘯。

## 氣候
古達屬於熱帶雨林氣候，雨量主要集中喺12月至第二年1月。

## 人口
### 古達連周邊地區
根據2010年人口統計，古達連周邊地區總人口為29,025。

### 古達地區
2010年，古達地區人口估計有83,140。華人大約佔古達總人口10％，其中大多數係客家人。其他少數族群，包括巴瑤族、卡達山－杜順人、Murut人、Suluk人。另外，住喺古達嘅外國人多數係菲律賓人，佢哋多數係非法移民，主要喺菲律賓蘇祿省同棉蘭老島過嚟。

### 性別

## 旅遊

### 古達鎮
古達鎮嘅小型但係重要嘅旅遊行業，主要圍繞佢悠閒嘅氛圍同接近大海。沙巴州嘅遊客去古達購買新鮮海鮮，體驗典型沙巴鄉郊小鎮嘅魅力。鎮入面嘅旅遊景點包括古達哥爾夫球會、Sidek Esplanade、中央市場同埋漁市場。
 
### 沿海特色

古達嘅海灘出名，呢啲海灘係沙巴州最未受破壞嘅海灘之一。部分較出名嘅海灘包括Bak Bak、Pasir Putih、Kalampunian同Torungkungan。古達仲以佢靠近婆羅洲最北端嘅Tanjung Simpang Mengayau岬角地理位置而出名。

### Rungus 文化
哥打京那巴魯-古達公路沿路有幾條村落都展示住一種特定方面嘅Rungus文化。喺Kampung Gombizau（Gombizau村），遊客可以睇到蜜糖生產同埋傳統Rungus香草採摘，而Kampung Sumangkap以gong-making行業而出名。另一方面，Kampung Bavanggazo而佢嘅傳統Rungus長屋而出名，呢個係社區項目嘅一部分，畀遊客一個體驗了解Rungus人嘅文化同生活方式。Rungus 文化仲可以喺Misompuru寄宿家庭計劃(Misompuru Homestay Programme)入面體驗到，圍繞Kampung Minyak為中心。

## 交通
### 陸路
古達喺Pan-Borneo公路嘅北端。公路將古達同亞庇同沙巴西海岸其他城市連接到沙撈越邊境。呢啲城市包括古打毛律、斗亞蘭、Papar、Beaufort同Sipitang。由古達去亞庇190&nbsp;km，大約需要三個鐘車程。

### 空路

市中心以北係古達機場，嗰度有飛機去亞庇同山打根，飛去亞庇大約40分鐘，而飛去山打根大約要50分鐘。

### 海路

2015年2月，沙巴州特殊任務首席部門，首席部長Teo Chee Kang宣佈計劃roll-on-roll-off（RORO）渡輪服務往返古達同菲律賓巴拉望島Brooke's Point。為咗畀乘客能夠通過呢項即將服務嘅渡輪服務往返馬來西亞，已經起咗海關、入境設施、檢疫同保安（CIQS）中心，依家亦起緊其他必要設施。 

渡輪服務原定喺2016年6月投入服務。但係，喺2016年4月，時任沙巴首席部長慕沙阿曼宣佈將無限期暫停渡輪服務。佢話呢個係一個安全措施，呢件事發生喺菲律賓嘅阿布沙耶夫武裝恐怖分子喺仙本那水域綁架咗4名馬來西亞人之後。

## 參考
梁奕藍

**梁奕藍**（，），係香港男歌手，2015年正式出道。2018年佢參加ViuTV搞嘅《Good Night Show 全民造星》，入到40強後止步。

## 演出
### 電視節目（ViuTV）
*2018年：《Good Night Show 全民造星》（40強參賽者）
黃梓豪

**黃梓豪**（，），係香港足球員，司職守門員，而家效力香港甲組聯賽球隊高力北區。2019年佢參加ViuTV搞嘅《全民造星II》，入到50強後止步。
## 演出
### 電視節目（ViuTV）
*2019年：《全民造星II》（50強參賽者）
*2024年：《周六食花生》（第4集嘉賓）
### 電影
*2024年：《但願人長久》 飾 Sky
阮頌揚

**阮頌陽**（，），係香港男演員，出道作係2017年電影《我們的6E班》。2019年佢參加ViuTV搞嘅《全民造星II》，最後攞第10名。

## 演出
### 電影
*2017年：《我們的6E班》 飾 馬小崗
### 電視劇（ViuTV）
*2024年：《反起跑線聯盟 2》 飾 小學老師
### 電視節目（ViuTV）
*2019年：《全民造星II》（10強參賽者）
*2024年：《選角》第1集出鏡（未入圍參賽者）

### 電視節目（港台電視）
*2022年：《新時代奮鬥者》（參加者）
應智越

**應智越**（，），綽號**細貓**，係香港男歌手，2020年正式出道。2018年佢參加ViuTV搞嘅《Good Night Show 全民造星》，最後攞到第7名。佢有個做電影導演嘅阿哥應智贇。

## 演出
### 電視節目（ViuTV）
*2018年：《Good Night Show 全民造星》（10強參賽者）
*2019年：《Mirror Go》第17集嘉賓
*2020年：《埋嚟睇 埋嚟玩》第18集嘉賓
*2020年：《今晚瞓酒店》第2集嘉賓
*2021年：《囝囝女女730》第78、100、184集嘉賓
*2022年：《有酒今晚吹》第117集嘉賓
*2022年：《粉絲福利署》第27集嘉賓
*2024年：《造星唔造星？》第35集嘉賓
*2025年：《10個尖房故事》第3、5、6、10集嘉賓主持
*2025年：《我想身體健康》第102集嘉賓
*2026年：《骰界》第4-6集嘉賓

### 電視節目（HOY TV）
*2023年：《去邊啊Do姐》嘉賓主持

### 電視劇（ViuTV）
*2018年：《假若愛有期限》 飾演 良
*2022年：《心靈師》 飾演 梁啟源
*2024年：《出租大叔》 飾演 警察（第14集）
*2025年：《小島奇譚 — 揭尾估》 飾演 Kenny

### 電視節目（愛奇藝）
*2018年：《偶像練習生》
王雍泰

**王雍泰**（，），係香港男演員，毛記電視前「偽員」，嗰時藝名叫**龍志權**，藝名嚟自韓國藝人權志龍。2018年佢參加ViuTV搞嘅《Good Night Show 全民造星》，最後攞到第6名。2022年佢加入YouTube頻道香城映画做創始成員。
## 演出
### 電視節目（ViuTV）
*2018年：《Good Night Show 全民造星》（10強參賽者）
*2019年：《娛樂風雲》飾演 Jacob（第51集）
*2021年：《嫌疑事件簿》（玩家）
*2023年：《粉紅麻甩101》（主持）
*2023年：《夏の競技》（第1集嘉賓）
*2023年：《男韓即地獄?!》（主持）
*2024年：《淡季報錯團》（主持）
*2024年：《準時開飯》 （第289集嘉賓）

### 電視劇（ViuTV）
*2023年：《大誠實家》 飾 賢仔
*2025年：《存酒人》 飾 講棟篤笑客人（第6集）

### 電影
*2024年：《邪Mall》
姜卓文

**姜卓文**（，），綽號**細John**，係香港男藝人，藝人姜大衞同李琳琳個孻仔，同埋《全民造星II》嘅參賽者，最終入圍至50強。

## 簡歷
姜卓文喺加拿大卑詩省溫哥華出世同成長。2019年，佢參加《全民造星II》，入到50強後止步。
2025年喺無線電視參與《女神配對計劃》。

## 演出
### 電視節目（ViuTV）
*2019年：《全民造星II》（50強參賽者）

### 電視節目（無綫電視）
*2025年：《女神配對計劃》（參加者）

### 電視劇（ViuTV）
*2020年：《太平紋身店》 飾 梁一鋒
*2026年：《存酒人》 飾 柳Sir（第9集）

### 電視劇（無綫電視）
*2022年：《青春不要臉》 飾 助導基

### 電影
*2021年：《梅艷芳》 飾 梅艷芳嘅徒弟
*2024年：《臨時劫案》 飾 阿南

## 註

## 出面網頁
*
涂毓麟

**涂毓麟**（，，原名**涂心業**）係香港男歌手。2018年參加ViuTV搞嘅《Good Night Show 全民造星》，入到40強後止步。2019年正式出道，屬香港環球唱片旗下。2021年同郭偉亮同糖妹成為無綫電視音樂節目《勁歌金曲》主持人，2022年開始做無綫電視藝員，同年佢做咗23位J2ers之一，拍一啲J2台節目。

## 演出
### 電視節目（ViuTV）
*2018年：《Good Night Show 全民造星》（40強參賽者）
*2020年：《Chill Club》（第41集嘉賓）
*2021年：《有酒今晚吹》（第66集嘉賓）

### 電視節目（無綫電視）
*2021年：《勁歌金曲》（主持）
*2021年：《思家大戰》（第8集嘉賓）
*2022年：《聲夢JUNIOR》（嘉賓）
*2022年：《開腦》（主持）
*2022年：《開卷》（主持）

### 電視節目（香港開電視）
*2020年：《如果Pet Pet識講嘢》（主持）

## 攷

## 出面網頁
*
李禹燊

**李禹燊**（，），原名**李祉均**，係香港男舞蹈員，香港演藝學院舞蹈藝術學士。2019年佢用原名參加ViuTV搞嘅《全民造星II》，最後攞季軍。佢約莫2023年底改用新藝名。

## 演出
### 電視節目（ViuTV）
*2019年：《全民造星II》（參賽者）
*2020年：《全民來電》（演出）
*2023年：《造星唔造星？》（第10-12集導師嘉賓）
*2024年：《周六食花生》主持
*2024年：《總有一瓣喺左近》（第366集嘉賓）
*2025年：《Chat KP》（第21-22集趣友）

## 出面網頁
*
張天賦

**張天賦**（，），藝名**MC**，係香港男歌手。2019年佢參加ViuTV搞嘅《全民造星II》，最後攞亞軍。2020年尾加盟香港華納唱片，2021年3月30號以《Good Time》正式出道。

## 演出
### 電視節目（ViuTV）
*2019年：《全民造星II》參賽者
*2024年：《爆谷一周（第三輯）》 第6集嘉賓

### 微電影／電影
*2018年：港台微電影《銀包》飾 戲院職員
*2023年：《夜校》飾 司徒
*2024年：《我談的那場戀愛》
*2024年：《誤判》

### 電影配音
*2022年：《無敵貓劍俠：8+1條命》飾演：熊寶寶

### MV
*2022年：Kiri T《扭擰雪糕屋》

## 感情生活
2022年1月，張天賦先後同佢MV女主角鍾卓穎（Ash）同陳濬樺（Santis）傳緋聞，但係佢澄清大家只係朋友關係。

## 參考

## 出面網頁
*
方芷欣

**方芷欣**（，），綽號**方方**，係香港女舞蹈員，主要做伴舞工作。2020年佢參加ViuTV搞嘅《全民造星III》，入到20強後止步。2021年參加ViuTV選秀真人騷《全民造星IV》，25強止步。

## 演出
### 電視節目（ViuTV）
*2020年：《全民造星III》（參賽者）
*2021年：《囝囝女女730》（造星囝女）
*2021年：《全民造星IV》（參賽者）
*2021年：《總有一瓣喺左近》（第204集嘉賓）

### 電影
*2021年：《假冒女團》

## 出面網頁
* 
* 全民造星IV | 方方
老鑼

**老鑼**（；）係中國新式音樂嘅德國作曲家同音樂製作人。老鑼將自己定位做一個亞洲傳統音樂嘅專家同當代其中一個重要嘅中國音樂作曲家。佢最出名嘅作品係喺中國大陸網絡上流傳嘅民歌《忐忑》。

## 生平
1966年佢喺德國慕尼黑出世。佢細個嗰陣就開始學巴伐利亞嘅民俗樂器，巴伐利亞古箏。1986年到1990年，佢喺漢斯·艾斯勒音樂學院度讀音樂理論。1993年，佢靠獎學金入咗上海音樂學院師從龔一去學古琴。

喺2012年至2013年嘅跨年晚會，老鑼夫婦嘅代表作《法海你不懂愛》同《金箍棒》，因歌詞同表演被指戲謔佛教，被佛教界嚴正抗議同要求致歉，搞到有法海事件。

老鑼喺湖南衛視《歌手2019》為龔琳娜負責嗮所有參賽曲目嘅編曲。

## 參考

## 連出去
*
文昌雞

**文昌雞**係粵地嘅雞種，響海南文昌出產，已有400多年嘅養殖歷史，具有皮薄嫩滑、肉味馥香嘅特點，亦係當地嘅地道菜式，同加積鴨、東山羊、和樂蟹並列「海南四大名菜」。

傳統上文昌雞會用蒸嘅方式煮熟後斬件，再配用雞油雞湯煮成嘅飯（用飯碗裝或者整成飯糰），同埋用蒜、薑、桔（或者用青檸代替）整成嘅醬汁。

20世紀頭，海南人將整文昌雞嘅工藝帶到南洋，響當地發展出自己嘅煮法，即係海南雞飯。
2008

**2008**係2007同2009之間嘅自然數。

## 文化
*2008 (專輯)：中國歌手楊坤嘅大碟

## 睇埋
*2008年
她 (搞清楚)

**她**通常係書面中文入面表達女性嘅「佢」，重可以係：
*她 (王傑專輯)
*她 (王思遠嘅歌)
蕉葉飯

**蕉葉飯**係南亞一種飯，起源自南印度，用芭蕉葉裝住煮好嘅飯，上面再配其他餸，傳統上唔用餐具，用右手食。

蕉葉飯亦都可以喺馬來西亞同星加坡搵到。
理文足球會

**理文足球會**係理文化工旗下嘅一間香港足球會，2017年成立，目前香港超級聯賽參賽隊伍之一，西貢區議會喺2020年12月委任做區隊，以將軍澳運動場做主場。

2023-2024球季，將軍澳理文頭一次贏出港超聯冠軍。
王雅君

**王雅君**（），係台灣詞曲作家。1999年，佢喺復興商工美工科（視覺傳達組）畢業。佢參加過「中廣流行之星」歌唱大賽。佢做過好多音樂作品，其中以張韶涵《隱形的翅膀》最出名。

## 歷年音樂作品
### 2004年

### 2005年

## 參考

## 出面網頁
* 
* 
*